IDATZIZKO HIZKUNTZA, AHOZKO HIZKUNTZA ETA BEREN ASKAPENA.\nHuts bat egin dugu. "Gizonezkoen Menderakuntzaren eta Sexismoaren Eragina Hizkuntzan" artikuluaren esteka hau da: pt189_146_xob.\nGai honek zurekin zerikusirik ez duela pentsatzen edo sentitzen baldin baduzu, orduan bereziki zuretzat egina dago; honela baita Hizkuntza Zapalketaren eragina: “ni ez nau eragiten”.\nDuela astebete RC proiektu-kidea dugun Tim Jackins-ek gomendatu zidan Hizkuntza Askapenaz hitz egiten jarraitu behar dudala gure EB nazioarteko erkidegoetan.\nArtikulu hau Hizkuntza Askapenazditudan ideia batzuen laburpen saiakera bat besterik ez duzu, bide horretan.\nHas gaitezen lau puntu oinarrizko gogora ekartzen:\nHizkuntza Askapena gainerako zapalketak (arrazakeria, klasekeria, genozidioa, sexismoa, heldukeria...) deuseztatzeko ahaleginean ezinbesteko tresna dugu, hizkuntza erabili baita talde menderatzaileen boterea, egitura eta euren status quoaren pribilegioak bere horretan mantentzeko.\n“Lanabes-gako” dugu egoera zapalgarriak egoera zuzen bilakatzeko, zapaldutako taldeei kentzen zaizkien lekua, denbora, ikusgarritasuna, protagonismoa eta ahotsa ziurta baititzake.\nMunduari buruz zenbat eta ikuspegi gehiago- eta ikuspegi hauen zenbat eta ñabardura gehiago- barnebildu eta batu ahal izan, orduan eta osoagoki asmatuko dugu elkarrekin hartu beharreko bidea askapen beterantz.\nHizkuntza askapenaren erdiespena eta indarra (edozein zapalketatan bezalaxe) esleituko zaizkion pentsaera eta baliabideen tamaina bezain indartsua eta sakona izango da\nZERGATIK GIZA HIZKUNTZA?\nGizakiok batzen gaituena, elkartzen gaituen, hurbilago kokarazten gaituen, elkar ulertzera ekartzen gaituen, bat eginda gaudela sentiarazten gaituen guztia askatzailea da, askapena da.\nGure artean zatiketa, banaketa, bananketa, bereizketa, aurrez-aurre koka araztea, desberdintasun gaindiezinak... egotea ezinbestekoa dela eta mailakatuta eta bereiziak gaudela esatera datorren guztia ez da giza izateari dagokion berezko ezer.\nSortu gara lotuta, berdinkidetasun zentzu apal indartsu mugagabe batek elkar hartuta, elkarren artean etengabe komunikatuta egoteko. Hauxe da gure sorburuaren izatea eta gure patua: gizakion bizipen gizatiarra komunikaziozkoa dugu. Eta hau honela izan dadin beharrezko diren ezaugarriez eta baliabidez osatuta etorri gara mundu honetara.\nKomunikatuta egoteko gizakiok dugun era garrantzitsu bat hizkuntza dugu, bai ahozkoa, keinuzkoa zein idatzizkoa. Estutasunik tartekatu ezean gure komunikazioa garbia, lagungarria, zehatza bezain ederra eta atsegina izan ohi da, behin eta berriz egin nahi genukeen ekintza, bai ahoz, bai zeinuz, bai idatziz, bai abestuz, bai elkar ukituz...\nOngi komunikatzen dugunean elkarrekin ikasi egiten dugu, irakatsi, ulertu, hazi, garatu, elkarrengana erakarri, aldeak gainditu eta mugak bota, zatiketa deuseztatu eta elkarrez- erremediorik gabe- maitemindu egiten gara eta maite ere dena maite ohi dugu.\nGiza ekintza ezinbesteko horren arrakasta bermatzeko hizkuntzak sortu genituen; benetan konplexu eta sakona den giza adimen jardun ederraren adibide bikainak.\nDenok gai gara modu batera edo bestera elkarrekin komunikatzeko eta jarduera atsegin eta logiko horretatik aberastuta ateratzeko; komunikatu aurreko egoeran baino lotuagoak, indartsuagoak eta adimentsuagoak ateratzen gara komunikatu ondoren, estutasun gabeko egoeran. Elkarren berri izatea, bakoitza mundua nola ulertzen, ikusten, bizitzen, sentitzen eta maneiatzen ari den jakiteak gara arazten gaitu denok batera aurrerantz.\nKomunikazioa galarazten duten estutasunak tarteko direnean gure artean nahasmena sortzen da, urrutiratzea, mesfidantza, kritika, gatazka eta ... zapalketa. Akomunikazio, deskomunikazio, inkomunikazio honen mutur egoera gudazkoa genuke.\nGiza ekimen baliotsua den komunikazioa eman dadin gizakiok akats gabe hornituta gatoz mundura. Zenbat eta gehiago komunikatu elkarren artean eta komunikazio hori zenbat eta garbiago eta logikoago izan, orduan eta loratze sendoago, ziurrago eta orokorragoa gertatzen da. Ez dago talde baten loratzearen arrazoietako baten baten parte izatea bezalakorik gizakiontzako.\nHorregatik pentsatzen dut EB erkidegoetan komunikazio agi hori ahalbidetzen digun tresna baliotsu hau aintzat hartu, ulertu eta zaindu beharra dagoela: giza hizkuntza.\nGiza hizkuntzak itxura eta egituraketa hainbat hartzen du testuinguruaren eta hizlarien arabera. Guk EB erkidegoetan nagusiki bi erabiltzen ditugu komunikatuta egoteko: ahozko hizkuntza eta idatzizkoa.\nIDATZIZKO HIZKUNTZAREN ASKAPENA\nIdazketa irakurlearen loratze prozeduran iradokitzaile suertatzea da gure EB jarduera idatziaren helburua. Idazleari berari soilik ez, baizik eta irakurleari idatzizko komunikazioa loragarri suerta dakion gertaera batzuk ziurtatu eta beste batzuk ekidin ditzakegu.\nJarraian, gure erkidegoetako elkar entzule batzuk baliagarriak direla berretsi didaten neure ideia eta praktika batzuk jarri dizkizut, jarraibide proposamen xume moduan uler daitezkeenak, zeuk ezagutu eta froga ditzazun, hala nahi izanez gero. Seguru asko zeuk ere izango dituzu zure trikimainak idaztea denoi loragarria gerta dakigun.\nIDATZI BAINO LEHEN\n-1.Gogoratu ohi dut idaztea benetan gauza garrantzitsua dela eta gogamen askoetara helduko naizela, beraz neronen eraginaren tamainaz asaskatu nahi izaten dut lehenago, hartara errazago ekidin baitezaket idaztera bultza nazaketen estutasunezko jokabideak edo sasi-helburuak (berezia izan, jendea harritu, miresmena sortu nahia, eztabaida piztu, arreta gai zehatz batetik desbideratu...).\n-2.Honekin batera irudikatu ohi dut nork irakurriko duen, EB erkidegoetako milaka pertsonari idazten ari natzaiola oroituz. Horrek bainarama konturatzera kultura, hizkuntza, ohiturak, sinismenak, sentimenduen ulermena, mundu interpretazioaren eta ikuskerak, bizipenak, ideiak, ideien gizarte adierazpenak, emozioen kudeaketa, ordutegia... ezberdinak dituzten pertsonei zuzenduko natzaiela, ni bezain jakintsuak eta ni bezain zuzen dabiltzanak.\nBeraz idatzi nahi duguna errazago helduko da horren irakurleria zabalarengana\n“gure ohiturak, sinismenak, moduak, estiloak, hitz jokoak, esaerak, esamoldeak, pentsaerak eta horien hizkuntzazko adierazpenak ... bakarrak eta ezagunak ez direla aurreikusteko ahaleginean gure arreta jartzen baldin badugu, idatzi baino lehen eta bitartean.”\nNiri burura datorkit horrelako ariketa izan litekeela proposamen baliagarria gure nazioarteko erkidegoetara edozer komunikazio idatzi aurretik, eta, batez ere egunero burutzen ditugun horietan, EB e-zerrendak, esaterako. (Hemendik aurrera testuan Proposamena I bezala aipu egingo diot proposamen horri).\n-3.Ondoren idatzi nahi dudan horri buruz behar bezain beste saio egiten ditut ziurtatzeko horixe dela idatzi nahi dudana eta hauxe dela unea horren berri erkidegoei emateko.\n-4.Geroxeago saio pare bat -gutxienez- eduki ohi dut idatzi nahi dudana argitzeko eta erabakitzeko nola idatzi eta zein ordenetan ideiak eman, zenbateko luzeraz eta nolako sakontasunez idatzi ...\n-5.Lagungarria izango zaigu, beti ere, saio bat baino gehiago edukitzea idazteko hautatuko dugun hizkuntzari buruz. Nik hiru hizkuntzatan ekoiztu ohi ditut nire artikuluak momentuan diren baliabideak aztertu ondoren. Horretan erabakiak hartzeko orduan niri ongi etorri zaizkidan galdera batzuk hemen jarri dizkizut:\n-Zergatik eta zertarako idatzi nahi dut hizkuntza honetan?\n-Zein dira une honetan hizkuntza hau erabiltzeko abantailak eta zein eragozpenak?\n-Orain ba al dago beste hizkuntza itzulpenik eskura niretzat gure nazioarteko erkidegoetan?\nZEIN HIZKUNTZAZ IDATZI:\nZein hizkuntzatan idatzi behar genukeen gure EB erkidegoetako komunikazio idatzietan?\nGaldera interesgarria dugu. Nik uste dut erarik egokiena izango litzatekeela nork bere hizkuntzaz idazteko aukera izatea eta, ondoren, idatzizkoa ahalik eta jende gehien uler dezan hizkuntzara ematea; gaur egun ingelesa. Hori batzuetan egin daiteke, bestetzuetan ez dugu oraindik nahiko baliabiderik bildu ahal izan.\nHala eta ere interesgarria izango litzateke ingelesa hiztuna ez den norbaitek ingelesaz idatzi nahi duenean, idatzi ahal izatea, eta - nire kasuan bezala- ingelesa ongi menderatzen ez denetan ziurtatzea ingelesaz idatzizkoa ulergarri izango dela. Kasu horretan, behin baino gehiagotan aipatu egin zait badela pertsonarik gure EB erkidegoetan ingelesaz ematen diren idatziak denentzako ingelesa ulergarriagoan emateko prest daudenak.\nIngelesa lehen hizkuntza eduki eta horrelako idaztiak ingelesa “formalera” edo “zuzena”-ra itzultzeko prestutasuna luketen eb-lari batzuen zerrenda osatzea izan liteke gure hurrengo urratsetako bat. Horri deituko diot II Proposamena . Pertsona horiek harremanean egongo lirateke ingelesaz idatzi duen idazle hiztun ez ingelesarekin testua ulergarriagoa egiteko prozeduran esan nahirik ez dela aldatu ziurtatzeko.\nIngelesa “erraza” edo “formal” hori ere garrantzitsua litzateke ingelesa hiztunek erabil baldin balezakete, Proposamena I- ean aipatzen den ildotik.\nNik uste dut II Proposamena aurrera eramateko bezain besteko oharmena eta gaitasuna garatu ditugula gure EB erkidegoetan.\nZEIN LUZE-ZABALETAN IDATZI?\nGure eguneroko komunikazio arruntetan (EB e-mail zerrendak, esaterako) nik beti eskertzen ditut orrialde bat baino gehiago ez duten ingelesezko idaztiak. Nirea ez den hizkuntza batean irakurri behar izateak eskatzen dizkidan ahaleginari eta denborari eusteko gai naiz orrialde batez, arretatsu. Hortik aurrera zailtasunak hasten zaizkit, idazkiak ez baditu Proposamena I- ean jasotzen diren ezaugarriak aintzat hartzen.\nOso lagungarri suertatu zait beti idazleak eman nahi dituen ideia gakoen laburpen batez idaztia hasieratik laguntzen duenean. Niretzat hori jarraibide egokia izango litzateke gure EB erkidegoetan, gehien bat ingelesa* hiztunak direnen aldetik edo berau txikitatik ongi menderatu dutenen partetik. Honi deituko diot III Proposmanena.\nIdazti ez horren arruntetan (Present Time, aldizkariak...) gaitasun gehiago topatzen dut nigan irakurgai luzeei ekiteko. Nire burua nolabait prestatzen da epe luzeko irakurketarako, jakinda testu horietan lanean gogamenak aritu direla idatzizko hizkuntza ulergarria izateko eta irakurketa errazteko.\nEta, noski, idatzitakoa bere helmugara bidaltzeko “aurrera” tekla sakatu eta gero beti gogoko izan ohi dut saioren bat egitea, lotsa, damua, hanka sartu izanari beldurra, buru-gaitzespenen arrastoa edo kritikei izua eta abarrak garbitzeko, etorkizunean hurrengo idazte ariketarik galaraz ez diezadaten.\nAHOZKO HIZKUNTZAREN ASKAPENA\nHIZKUNTZA NAGUSITUTAKOAK-MENDERATZAILEAK ETA HIZKUNTZA GUTXITUAK-MENDERATUTAKOAK\nIdatzizko hizkuntza bezalaxe, gure arteko loturaren bermaren berrespenerako tresna onenetako bat dugu ahozko hizkuntza.\nEB-n gure artean komunikatzeaz gain ahozko hizkuntzak badu beste eginkizun garrantzitsua: asaskatze mota batzuk ahalbidetzea, komunikazio kognitiboaz harantzago. Eta ahozko hizkuntza ere bada tresna bat baino zerbait konplexuagoa.\nNIRE HIZKUNTZA LEDUGUNE BAT DA:\nni neu guztiz izan naitekeen lekua;\nni bizi, izan, maite, negar egin, amestu, barre egin, injustizien aurka amorru eta oihu egin dezakedan lekua;\nni naizen moduan nire burua maite dudan lekua;\nni maite nautenek maite eta errespetatzen ditudan lekua;\nni neu orainaldian eta present izateko lekua;\nni aitortua izateko lekua;\nni neu ikus arazia izateko lekua;\nni taldeko beste bat eta beste denak bezain ezinbesteko izateko lekua;\nni salburik egoteko eta adimentsu izateari eusteko lekua;\nnire hitzek bizitza hartzen duten lekua;\nnire arbasoek bizirik aritu diren eta biziaz, ludiaz eta unibertsoaz ideiarik onenak asmatu dituzten lekua;\nnire arbasoei, horregatik guztiagatik, ohore egiteko lekua;\nnire arbasoei ni honaino bizirik ekartzeagatik eskerrak emateko lekua;\nnire jendea eta neu ere erreal bihurtzen garen lekua;\nnire hizkuntza ene Etxea dut, hots, bizitzak zentzu guztia hartzen duen lekua.\nAsaskatzen ari garenean, hitzen esanahiek duten garrantziaz gain, bada saioa bi ekimen adimentsuen konbinaketa bikainaren dotoreziaz burutzea ahalbidetuko duen beste auzi bat: bi eb-larik duten harremanaren loturaren indar mugagabe osoa. Hori nik “lotura”-tzat zehazten dut; estutasunen sinesgarritasun mailarik gorena bertan behera utz dezaken agia. Gogamenean eman daitekeen benetako iraultza.\nLotura hori beti dago gizakiongan; gure jite gizatiarraren berezko ezaugarria dugu. Estutasunak dira lotura hau ez dagoela sentiaraz diezaguketenak, edo lotura desagertu dela une batez edo eten egin dela... Baina, lotura eguzkia bezalakoa da, beti egoten da, guk ikusi ala ez ikusi. Denok gure berezko gaitasuna dugu konturatzeko elkarrekin bat eginda gaudela gainerako izakiekin batera, inolako zatiketarik gabe, agertoki unibertsal akasgabe honetan, milaka loratze bidetan murgildurik, berorrek ziurtatzen duen errealitateaz ohartzeko prest . Hori horrela ikusten uzten ez gaituen bakarra estutasunak ditugu.\nHIZKUNTZA ZAPALKETA IRAULIZ, ASKAPENA PRAKTIKATUZ.\nLOTURA ETA HIZKUNTZA ASKAPENA: PARTAIDE NAIZENEAN\nOhartu naiz nire entzuleak nirekin bat eginda sentitzen direnean beren onena eta nire onena – hau da gure onena- ematen dugula EB ekimenetan. Saioan, adibidez, ez da garrantzitsuena entzuleak ulertu ahal izatea neu zer asaskatzen nabilen, nahiz eta hori beti lagungarria izan ohi den. Ba da hori baino gakoago den beste gertaera bat saioan, emaitza guztiz baldintza dezakeena: nik, partaide naizenean, nire gogamenera sartzeko sarbidea irekitzea entzuleari. Hots, lotura hau ohartsuki baliatzea. Hori ekintza benetan indartsua da, nire estutasunen aurkako armarik ahaltsuena dela uste dut.\nAzken urteetan gero eta argiago behatu ahal izan dut maiz hizkuntza zapalketak eragoz dezakeela lotura hori. Horregatik, partaidea naizenean entzulea nire gogamenaren barruko prozesura erakartzen saiatzen naiz eta horretarako erabili ohi dut, besteak beste:\nentzulearen hizkuntzaren hitz bat edo beste, nire hizkuntzatik ezberdina denean, edo\nesaera ohikoa ahoskatu “ Ona, zu ikustea”eta benetan sumatu eta aztertu esaldi horren esanahia, zehaztasunez behatuz zein modutan zaidan ona bera berriro ikustea. Maiz erabili ohi dut esaera hori bere hizkuntzaz eta horrek botere berezia eransten dio gure loturari. Saioaren lehendabiziko hamar hamabost minutuak eman ohi dut norabide horretan eta ondorengo saioaren denboran arretak ez du hainbeste joan nahi estutasunetara. Errealitatearen ozeanoko azal distiratsuaren gainean igeri egiten jarraitu nahi du.\nbegirada isil luze bat bere begietara, ene estutasunak edo entzulearenak zarata egiten hasi baino lehen.\nedo bere izena behin eta berriz esan eta ohartsu izan bion arteko une horretaz.\nNolabait, ahalegina egin ohi dut bera nire prozesu osoaren lekuko eta parte hartzaile izan dadin, beraz, bere presentzia osoa hartuko dudala jakinarazten diot, argi utziz hizkuntza ez dela horretan traba bat izango, laguntza baizik. Aurretik ezarri behar dugun loturaren laguntza.\nHIZKUNTZAK ELKARRENGANA HURBIL GAITEZEN, ARE GEHIAGO: ENTZULE EGINKIZUNEAN\nEta horixe bera bueltan gertatzen denean, hots, nire hizkuntza ez duen partaideak niri jakinarazten didanean hor egongo dela nitaz ohartuz eta ni berarekin ehunean ehun egon nadin prest eta irekita, saioa bikain joan ohi da.\nHori gertatu da erraz berak ere aintzat hartu duenean hizkuntza ezberdinak direla harremanean, berea ez dela bakarra eta garrantzitsuena. Nire hizkuntzaz gutxieneko jakin nahi apur bat erakusten baldin badu nirekiko jakin nahia aitortzea da eta ahalbidetzen du konturatzea komunikazio dimentsio guztiaren osoaren erabilgarritasun guztia lortzea bion aldeko jarreran dagoela eta ez bakar baten ahalegin betean soilik.\nBera partaide delarik, bere aldetiko hizkuntza keinuren bat erabakigarri izan da bertan behera uzteko hizkuntza zapalketak – besteak beste- ezinezko bezala aurkeztu nahi ohi diguna: bion arteko lotura erabatekoa gertagarri dela. Baldintza horietan inoiz ez naiz nahastua ala galduta sentitu entzule gisa.\nHizkuntza zapalketak batez ere desitxura dezake EB ekimenean bakoitzak jokatu behar lukeen eginkizun gako hori, eta iguripen faltsuak sorrarazten ditu. Hurrengo pasartean hori azaltzen saiatu naiz.\nHIZKUNTZA GUTXIARAZITAKOAK-MENDERATUTAKOAK : "BARNERATURIKO GUTXIAGOKERIA"\ngutxitua -gutxiengo batek soilik hitz egiten du- izateaz gain\ngutxiarazitakoa ere bada- nahita izan da behartua gutxitzera, bere erabilpena eta hedapena murriztera eta baztertzera, debekatuta egotera edo jazarria izatera. Batzuetan legedia eta gizarte politikaren araudia horretarako sortuta eta erabilirik; besteetan indarkeriaren indarkeriaz.\neta isolatutakoa- bere hizkuntza sendiarekin harremana galdu duena edo sendirik aurkitu ez zaiona-.\nBaldintzapen hori nire portaeran isla daiteke neu ez banabil adi. Horri deitzen diot “barneraturiko gutxiagokeria” eta honelako adierazpenak har ditzake: erraz – eta kanpoko eragilerik gabe- nire kabuz jo dezakedanean gutxiago sentitzera, bestearen hizkuntzaz hitz egitera, ene burua bultzatzera erdigunetik ertzera... nire garrantzia eta esangura ahaztera, ematera (asaskatu gabeko genozidioaren ondorioek bertakok utzi gaituzten modua da; ohiko joera izan ohi dugu indigenook dugun guztia ematekoa, hartara txuri jendeak edo inbaditzaileek bizitza barkatuko ote diguten eta joan egingo diren gu bakean utzirik...) eta laburbil daiteke honela: “nik ez dut -honenbeste, hainbeste... - merezi”. Horrek gure EB proiektuan eragina eduki badauka.\nHIZKUNTZA NAGUSITUTAKOAK-MENDERATZAILEAK : "BARNERATURIKO GEHIAGOKERIA"\nhizkuntza nagusiek -munduan zehar hiztun gehien dituzten hizkuntzak- eta\nhizkuntza nagusitutakoek -estutasunek hizkuntzei ez dagozkien estatusa eta garrantzia eman dizkieten hizkuntzak: besteak baino garrantzitsuagoak direla, besteak baino gehiago direla, osoagoak, egokiagoak, hobeagoak, estatus gehiagokoak etab.- eta\nhizkuntza menderatzaileek -beste hizkuntza batzuk, orokorrean gutxituak, beren botere edo aginte esparrupean hartu dituzte eta euren interesen arabera moldarazi, maneiatu eta baldintzatu egin dituztenak-\nHizkuntza hauek dira nirea inguratzen dutenak. Ikusi ahal izan dut hizkuntza nagusitutako-menderatzaileetako zapalketa horren arrastoak beren hiztunengan topa daitezkeela - neurri handi batean oharkabean praktikatzen direnak- beraien kultura eta hizkuntza nagusitu arazi dituen kapitalista edo inperialista jite duten herrialdeetan bizitze hutsagatik. Horri deitzen diot “barneraturiko gehiagokeria” eta, oro har, gauzatzen da beraiek bezalakoak ez diren gainerako kultur edo gizarte taldeak gutxiago balira bezala sentitzean, ikustean eta pentsatzean. Beren egoera eta jokabide arrunta da espero izatea hizkuntza gutxitutako pertsonak beraien erara, erritmora eta estilora moldatuko direla eta haiengandik jasoko dituztela, esker onik, miresmenik, profitarik edo mesederik, oharkabean gehi-gehienetan. Estutasunezko joera orokor eta laburbildua izan ohi da: ”gehiago behar -merezi- dut, edo ...-k baino gehiago merezi dut.” Horrek eragin nabarmena izan ohi du gure EB ekimenetan. Zuri jende kopuru nabarmena duten EB ekimenak ni bezalako indigeno batentzat oso erronkatsuak suertatu ohi dira, esaterako).\nBARNERATURIKO GUTXIAGOKERIA ETA GEHIAGOKERIA GAINDITUZ, EB SAIOAN\nBi barneraturiko zapalketa horiek gainditzea da EB praktikaren helburu nagusia, eta bakarra da gerta daitekeen unea: Bi gogamenak berdinkidetasunezko harremanean elkarren adimenak elkarrekin askatzean. Horretarako hona hemen nire baieztapen bat:\nGure EB nazioarteko erkidegoetan beti argi eduki behar genuke ingelesa ez hitz egitea kide asko eta askoren egoera naturala dela eta ez dela inondik inora gabezia, gaitasun eza ala ardura eza ingelesa ez hitz egitea edo ez ezagutzea. Estutasunik gabe, berez guzti-guztiok hurkoaren hizkuntza jakin eta hitz egin nahi genuke, gurea bezain beste.\nHori norabide bezala proposatzen dut bi barneraturiko zapalketok asaskatzen eta gainditzen joan gaitezen.\nHizkuntza nagusitutako-menderatzaileetako pertsonaren batekin saioan baldin banaiz oso lagungarria suertatu izan zait pertsona horrentzat modelatzea partaide bezala nola egin diezaiokedan lekua berari ene saiora sar dadin, ene gogamenera sar dadin, nire bizitzera sar dadin, nirekin batera murgil dadin ene asaskaldian eta loratzean. Era lagungarria da nire “barneraturiko gutxiagokeria” eteteko eta dagokidan botereari eusteko. Goian eman ditugun norabideez gain beste batzuk ongi ibili dira: bere hizkuntza aintzat hartu dudanean -nirea ulertu ezin izan duenean- agian nire saioaren hasieran edo bukaeran landu dudanaren laburpen bat emanik, bere begietara luze eta maitekor begiratuz, ene hizkuntzaren maitasunezko hitz kutunak esan, bere eskua nire eskuetan hartu eta sehaska kantaren bat abestuz,laztanduz...\nBerak jaso duen bere herrialdearen jite nagusitu edo menderatzailearen eraginez errazago ahantz bait dakioke elkarrengana muga guztien gainetik hurbiltzeko ahalegin serioa bion kontua dela, bioi dagokigun ahaleginik adimentsuena dela une horretan. Era asko zuk zeuk aurkituko dituzu bidean. Adore!\nBerak bere saioan ahalegina egin izan duenean konturatzeko hor nagoela ni, ene kultura ezagutzarekin (Proposamena I) eta hori aintzat hartu duenean, orduan neure osotasunaren emaitza dena jarri ahal izan dut berarekin saioan, bere alde. Horrela aurre egin ahal izan dio bere “barneraturiko gehiagokeria”- ri. Lehen komentatu dugun bezala, berak nire hizkuntzaren hitz bat edo beste erabil dezake saioan, niretzat esanguratsua izan daitekeen baten bat:\n- nik zu maite; zure bihotza eta nire bihotza;ona zu ikustea; zu eta biok betiko; hurbil, barka...\nBarneraturiko gehiagokeriaren ezaugarri arrunta izan ohi da hizkuntza erabiltzea zarata egiteko, lotura gabezia edota ezezagunari beldurra, mesfidantza... saihesteko, hizkuntza lotura eta hurbiltasuna sortzeko erabili beharrean. Kasu honetan partaideari eskatu diot saioaren 10 minutuetan isilik egoteko eta niri begiratzeko. Zeuk hamaika era topatuko dituzu zure praktikan, ziur naiz.\nBiok mugarik gabeko bion hurbiltasunaren eta loturaren arduradunak garela ulertu eta puntu horretara helduta askotan saioak hartu duen norabidea izan da bion artean agerian geratu den lotura hautsezin horrek gidatua eta ez hainbeste partaideak saioan bere kabuz eta bakardadean lan egitea erabakitakoak. Azken egoera hori bigarren maila batera igaro zaigu. Saioa izugarri indartsua izan ohi da eta ber-ebaluazioak unean unean ikus daitezke. Arreta orainaldian izan dugu.\nIGURIPEN FALTSUAK BOTAZ\nLan hori egiteak badakar biok ohartsu izatea hizkuntza zapalketak sorraraz ditzakeen iguripen faltsuez. Iguripen horiek bi norabideetan ematen dira. Batzuk aipatze aldera, hona hemen hizkuntza nagusitutakoen eta hizkuntza menderatzaileen hiztunen aldetik, “barneraturiko gehiagokeria” dela eta, gerta daitezkeen batzuk:\n-”hizkuntza gutxitukoak zein gutxitutakoak ulertuko du nire hizkuntza, ikasi duelako (adibidez, hizkuntz gutxitutako norbaitek ingelesa), beraz berak egin beharko luke nigana hurbiltzeko eta saioa ulergarri izateko urratsa”.\n-”hizkuntza gutxitukoak zein gutxitutakoak ikasi behar luke nire hizkuntza (ingelesa edo nagusitutakoren bat) nazioartean erabiliena delako... eta gehiena ingelesaz gertatzen delako; komeni zaio eta mesede egingo dio”.\n-”hizkuntza gutxitukoa zein gutxitutakoa”, bera da entzulea orain, beraz, berak egin behar luke ahalegina ni ulertzen eta neuregana hurbiltzen nire hizkuntzaz, eta niri utzi neure erara saioa egiten eta nire erara gidatzen...nik hobe dakidalako... eta abar.\nEta “barneraturiko gutxiagokeria”- k jokoan jar ditzakeen beste iguripen batzuk.\n- “Bere hizkuntza jakin behar nuke”; “ Ez dit ulertuko, ez orain ez inoiz”; Hau ez da ongi joango”; “Ezin gara komunikatu”; “Ez dakit bere hizkuntza”; “Alperrik izango da berarekin” “Beraiek denak berdin-berdinak dira”, “ ez nau ikusiko, ez da ezertaz jabetuko, ez du merezi izango”... “eta gehien batean hori gertatzen ari da nire erruagatik, ezjakina naizelako, ez naizelako behar bezain besteko, beraiek ez dutelako erremediorik...”\nEB LAGUNTZA TALDEAN\nBarneraturiko hizkuntza zapalketaren adierazpenak ikusia naiz laguntza taldeetan ere bai. Aurreko gomendioak erabil eta aplika daitezke laguntza taldeetan edo huntza taldeetan... oro har, eb ekimen batean gaudelarik.\nAdibide ohiko batzuk jarraian jarri dizkizut errazago antzeman dezagun kontu hori:\nPartaideak joera izan dezake bere hizkuntza hitz egiten duen entzulea aukeratzeko. Hor irizpidea hizkuntzazkoa izan ohi da eta, beraz, partaideak eman dezakeen komunikazio osoaren zati txiki baten (kognitiboa)ulermenean oinarritua, horretan lotura eta kontraesana egongo direla uste nahirik. Baina ulermen ( kognitiboan) ez da derrigor lotura zertan eman; ez beti. Sarritan aurkitu dut ezezagunari beldurra eta arrotzarekiko mesfidantza izan direla norberaren hizkuntza bera maneiatzen duen elkar-entzulea aukeratzeko irizpidearen atzean.\nEz du horrela zertan izan, inondik ere. Edozein entzulek behar duen lotura eta behar duen kontraesan eta ikuspegi logiko zorrotz zein egokia eskain ditzake edozein egoeratan. Aintzat har dezagun elkar-entzuketa ariketa horixe bera egiten milaka aldiz jardun dugula eta denok bilakatu garela aditu, entzule izateko arte honetan.\nLehen aipatu bezala, gogoan izan partaidearen ahozko komunikazioaren jarduna ulertzea garrantzitsua bada ere, jokabidean datzala bien - partaidearen eta entzulearen- artean benetako iraultza eman dadin beharrezkoa den gakoa: lotura.\nITZULTZAILEARENGAN BABESTU: GURE BELDURREN BABESKERIA.\nBesteetan, itzultzailea erabili ohi da bitartekariatzat entzulearekin edo partaidearekin zuzeneko harremana egin beharrean bere bidez harremana eraikitzeko; kultura edo hizkuntza edo jatorri ezberdinekoa garenean maizago suertatu ohi da hori. Horrek ez gaitu eramango beste pertsona benetan ezagutzera ezta bere gogamenarekin zuzeneko lotura egitera ere; beti faltako dugu zerbait: benetako harremana.\nKasu horretan adore eman ohi dut itzultzailea erabil ez dezagun zubi ala aitzakia gisa entzulearengana-edo partaidearengana- zeharka iristeko. Ez dago zuzeneko harremana bezalakorik gure harremanetan pilatu ditugun minak, beldurrak eta zaputzei kontraesanik indartsuena jartzeko.\nEB-N ETA EB-TIK AT, IRAGANETIK GATOZ ORAINALDIAN KOKATURIK BIZITZEKO\nNire herria herri indigenoa da. Gure hizkuntza munduan zaharrenetakoa. Nire hizkuntza erabiltzen ari naizenean, eta ez ingelesa, jendeak esan ohi izan dit maiz beste pertsona bat dirudidala. Hori sarri frogatu ahal izan dut lantegietan. Esaterako, erkidego jakin batean bere hizkuntza indigena inoiz erabili ez duen norbaitekin erakustaldia egin izan dut sarritan eta erkidego osoak asaskatu behar izan du pertsona hori modu berri eta zeharo ezberdin batez ikusi dutelako lehenengo aldiz, bere jatorrizko hizkuntzaz funtzionatzen ikusi dutelako, eta ez asimilazioak onartzen beharturiko hizkuntzaz. Erakustaldi mota horiek partaideari ahalmen berezia eman izan diote, bere erkidegoan erdigunerago kokarazi izan dute eta kide guztien oharmena zabaldu berarekiko, nabarmen. Herri kapitalistetan eta jite inperialista duen herrialdeetan bizi diren jende indigenoarekin erakustaldi horiek argitara eman dute erkidego horretan falta zuten informazio zati berri bat: puzzle zatia guzti-guztiak ezinbesteko direla proiektu honek aurrera egin dezan.\nNire susmoa da – eta horrela hartu behar zenuke, ez besterik- zenbat eta zaharrago izan hizkuntza bat gero eta informazio gehiago barnebildu eta gorde ahal izan duela zapalketa antolatuak eta talde ustiaketa basati antolatuak gertatu aurreko garaiez, edo gizarte hierarkikoek bultzaturiko guda egituratuen aurreko garaiez. Adibidez, nire bidaietan topatu dut “zapalketa” hitza bere jatorrizko hizkuntzara itzuli ezin zezakeen pertsonarik, bere hizkuntza indigenoan halako terminorik ez delako. Beste behin “gezur egitea” terminoarekin itzulpen zailtasunik bazuenik ere bai. Horrek zer pentsa ugari eman izan dit.\nDenok gatoz oso aspaldian kultura indigenetatik eta hizkuntza indigenak zerabiltzaten kultur taldeetatik. Beranduago diru-gosean, ustiaketan, esklabutzan zein klasekerian, oinarrituriko gizarte zapaltzaileak garatu ziren eta seguru asko, nire herrian bezala, aurretik zegoen estratu indigena ez zapalketa-zalea, ez inbasio-zalea estaltzen, suntsitzen, desagerrarazten saiatu ziren. Honek badu arrazoi bat: errazagoa da zu kapitalismoak eta zapalketak manipulatzea ez baldin badiozu zure jendearekin, zure kulturarekin eta hizkuntzarekin zure lurrarekin eta sustraiekin duzun loturari eutsi ahal izan. Sustrairik gabeko landarea ahula da, azalean ohitua, sakonerarik gabea, labur bizitzeko egina. Horrela nahi gaitu sistemak.\nHorregatik, jendeari bere jatorrizko sustraiak, kultura eta hizkuntza zein izan ziren ikertzeko adore eman ohi diet, oso norabide ahalduntzailea eta askatzailea delako, azken urteetan egiaztatu ahal izan dudanez.\nNire ustetan, EB harremana, bizitzan edozein harreman bezala, orainaldian gerta daiteke bakarrik, ez lehenaldian, ez geroaldian. Aintzat harturik ze nolako guda, inbasio, gatazka, indarkeria, borroka, istilu, sestra... jaurespena duen gizateriak eta hori dena nola bizi izan duen asaskatzeko aukeratik bazterturik, ez da harrigarria gizakiok egun orainaldian present egoteko eta errealitatea argi eta garbi ikusi ahal izateko zailtasun nabarmenak edukitzea.\nHistorialariek kalkulatu ohi dute gizateriaren bizi-denbora osoaren %97a gudan eman dugula. Soberako %3 ez dakit bakean eman dugun; guden ondorioetatik suspertzen eta berreraikitzen seguru aski.\nAsaskatu eta ber-ebaluatu ezean lehenaldia bihur dezakegu, besteak beste, izozturiko iguripen faltsuen eta behar izoztuen bilduma, etorkizunera proiektatua.\nEta geroaldia askotan erabili ohi dugu, besteak beste, orainaldian present egoteko dugun zailtasunak diseinatutako berehalako ihesalditzat orainalditik, batez ere “egin, ekoiztu edo kontsumitu”, “zarata atera” -erako ekintzen bidez.\nHorrela zaila da lotura (orainaldian ematen baita soilik ) eta komunikazio logiko, zuzen eta erakargarria sortzea.\nHizkuntza askapena praktikatzen dudanean eta baita artikulu honetan zehar nire partaidearekin eta entzulearekin benetako lotura lortzeko azaldu ditudan estrategiak erabiltzen ditudanean beti topatu dut nire burua asaskatzen orainaldian present egoteko ditudan zailtasunei buruz. Horrek eraman nau ulertzera orainaldian bakarrik dugula aukera garen guztia izateko eta errealitate onbera den bezalakoa zuzen eta artez konprenitzeko. Hor dago benetako aukera ongi komunikatuta egoteko.\nNire uste apalean honetarako sortu genituen giza hizkuntzak gizakiok, orainaldian ongi komunikatuta egoteko elkarrekin benetako errealitatearen ohartsu izateko, bai iraganari buruz bai etorkizunari buruz ikuspegi logikoaz, asmatuaz, zuzenaz eta errealaz hitz egin eta partekatzeko, orainaldi egoki eta loragarri komun bat elkarrekin diseinatzeko.\nOrainaldian present egoteak eskatzen du inguratzen gaituzten zein guk geuk ekoizten ditugun zapalketez ohartzea, lehendabizi eta, segidan, askapen egoerara jauzi egiteko proposamenak eskaintzea. Nik honetan artikulua bukatuko dut azken proposamen txiki eta eragingarri batez, bide honetan. IV Proposamena bezala izendatuko dut.\nEB ekimen batera goazenean edo bertatik itzultzean, nire hizkuntza ez dakitenekin aritu behar baldin badut , neu suertatzen naiz itzultzaile. Bidaia osoan ari naiteke itzultzen -eta lantegira apur bat nekatua heldu – eta lantegian ere itzultzen jarraitu beharko dut. Kasu horietan proposatu izan ohi dut gure bidaia ikuspegi askatzaile batetik antolatzea.\nJendeak ongi erantzun du orain arte ni izan naizenean euren hizkuntzaz mintzatu dena, beraiek nirea ez dutelako hitz egiten. 20-30 bat minuturen bueltan eskatu izan dut beren arreta minutu bat edo bi nik asaskatu ahal izateko euren hizkuntzaz etengabe aritu beharrak ekar diezadakeenaz. Oro har ez baikara oso ohartsu ze nolako ahalegina dakarren zurea ez den hizkuntza bat ikasi duzunean hizkuntza horretan egun oso bat aritu behar izateak, atsedenik gabe. Bai beraientzat zein niretzat ariketa askatzailea, hurbil-arazlea eta iradokitzailea suertatu da.\nNiri dagokidanean, hizkuntza askapenaren eskutik antolatu ohi dut.\nBeste ikuspegi askatzaile askoetatik burutu litekeela ere uste dut, zapalketek zuzenki jotzen dituzten pertsonekin : klasekeria, sexukeria, arrazakeria, heldukeria...\nBidaietan eta egituratu gabeko EB une partekatuetan une batez geratu al gaitezke -behar bada orduz behin?- elkarri begira jarri eta egoera zailagoan (desabantaila handienak dituen) dagoen pertsonari arreta minutu bat eskaini berarentzat nola izaten ari den konta diezagun?\nHorrek behartuko gintuzke orainaldian erabat present egoten eta gure arteko harremana etengabe eguneratua eta askapen bidean norabideratuari eusten. Nik hizkuntzari dagokionez egin izan dut eta egiten jarraituko dut.\nBukatzeko, zuretzat galdera bat:\nZer deritzezu zuk lau proposamen horiei? Eskerrik asko zure denboragatik.\nXABI ODRIOZOLA EZEIZA.\nMARIETA LARRINTZAR HERRIA. 2015EKO AGORRILEAN.\neuskaratik gaztelaniara Juan Gabriel Urriategik egin du.\nGazteleratik ingelesera: Stéphan Picard-ek.\nEuskarazko, gaztelerazko eta ingelerazko testuen berrikuspenarekin laguntza Goizalde Galartzak


Zinegile berrien lanak, Zinebi Fist Film sekzioan | El Correo\nZurekinZinegile berrien lanak, Zinebi Fist Film sekzioan\nZinegile berrien lanak, Zinebi Fist Film sekzioan\nGolem – Alhondiga zineman eskainiko da gaur fikziozko 'Drift' film luzea\nELCORREO.COM Martes, 14 noviembre 2017, 22:58\nBost kontinenteetako zinegile berrien bederatzi opera prima lehiatuko dira Bilboko Dokumentalen eta Film Laburren Nazioarteko Jaialdian, iaz inauguratutako eta fikzio, dokumental eta animazio generoko film luzeei zabalik dagoen Zinebi First Film (ZIFF) sekzioaren barruan. Aukeratutako bederatzi lanak zinemaldi garrantzitsuenetatik igaro dira, Locarnotik, Cannesetik, Berlinetik, Veneziatik edo Sundancetik, besteak beste, eta horietako zortzi estreinaldiak izango dira Estatuan.\nAtzo goizean aurkeztu zen Bilbon aukeratutako filmetako bat, Drift, zuzendariaren, Helena Wittmann zinegile aleman gaztearen, presentziarekin. Mundu mailako estreinaldia Veneziako Kritikaren Nazioarteko Astean egin ondoren, Drift beste zinemaldi batzuetan ere ikusi ahal izan da, Berwick Film&Media Arts Festival-ean, Filmfest Hamburg-ean eta Montrealgo Nouveau Cinéma Jaialdian, besteak beste.\nDokumental intimoenaren eta zine esperimentalaren arteko drama gisa sailka daitekeen Drift filmak, Iparraldeko Itsasoan asteburua igarotzen duten bi emakumeren historia kontatzen du. Film horretan azpimarratzekoak dira soinuaren tratamendua eta Nika Breithaupt artistak idatzitako Soinu Banda, protagonistek transmititzen duten deriba eta desorientazio sentsazioa eta batzuetan lasai eta beste batzuetan haserre dagoen itsasoaren atmosfera hipnotiko bera indartzen dutenak.\nHelena Wittmann (Neuss, Alemania,1982) zuzendariari dagokionez, Spanish and Media unibertsitatean ikasi zuen. Bere lanen artean, mundu osoko jaialdi askotan ikusi ahal izan diren Wildnis (2013) eta 21,3° C (2014) film laburrak daude. Hain zuzen ere, 'Drift' da bere lehenengo film luzea.\nLangileen eguneroko borroka\nZiff-en barruan lehiatuko diren filmen artean (esan besala, horietako zortzi estatu mailako estreinaldiak dira), aipamen berezia merezi du Austin Lynchen – David Lynchen semea– lehenengo lan luzea den Gray House lanak, Matthew Boothekin batera zuzendutakoak. Modu iradokigarrian eta berezian, Estatu Batuetako langileen eguneroko bizimodua eta borroka islatzen duten bost istorio erakusten ditu, abstrakzioa, errealitatea eta ametsak nahastuz. Horrez gain, eta bitxikeria gisa, Denis Lavant (Holy Motors) eta Aurora Clement (Apocalypse Now), antzezle ezagunen kameoak azpimarratu behar dira.\nBeste izenburu batzuk ere azpimarratu behar dira, Locarnoko Nazioarteko Zinemaldian (Suitza) Aipamen Berezia jaso zuen Cyril Schäublinen Dene wos guet geit (Those Who Are Fine); Ingelesa ez den beste Hizkuntza batean egindako Film Hoberenaren Hollywoodeko Akademiaren Oscar Sarirako hautagai izan den Afganistango Namai Ba Rahis Gomhor (A Letter to the President) lana...\n‘Blade Runner 2049’ Tokiko rock-ak bere lekua izango du Arrigorriagan


2) Vous vous trouvez ici: Inicio / EZ, EZ GARA NEUTRALAK (II)\nPublié par Xabier Kerexeta le 8 septembre, 2020 | Poster un commentaire\nEz, ez naiz neutrala, blog eraberritu honen aurkezpenean -aurreko sarreran- esan bezala. Esan ere esan nuen iaz bi manifestu edo denadelako iritsi zitzaizkidala, historialari-talde banak sinatuta, nire atxikimendua-edo bilatu nahian. Biak hirugarren baten bidez jaso nituen, whatsapp taldeetatik erauzita, biak erdaraz eta, nik dakidala, euskarazko bertsiorik gabe. Baziren bietan historialari gisa errespetua merezi didaten profesionalen sinadurak (badakizue jende askok baduela bere burua historialaritzat, hartarako formaziorik gabe ere). 1522ko ekainaren 30eko borrokaren bosgarren mendeurrenaren gaiari heltzeko modu “kontrajarriak » izanik, batak eragin zuen bestearen erantzuna. Aipamenik ez berdintasunari, euskal/espainiar gatazkari bazik. Horrelaxe jarraitzen dugu XXI. mendean, historiografia emakumeen ikusgaitasunean askotxo aurreratu dela dirudien arren.\nTira, ez da hori deigarri zaidana, beste zerbait baizik: kontuan hartuta euskal historialarien mundua txikitxoa dela, eta nazio-nortasuna dela batzuk eta bestetzuk bereizten dituen ardatza (aurrerakoi/atzerakoi ardatz ustez nagusiaren gainetik), adierazpen biek hauts gehiago harrotuko zutelakoan nengoen. Egia da ez alde batekoak ez bestekoak ez direla askorik ahalegindu proselitismoa egiten. Saia zaitezte sarean bilatzen, ea zer aurkitzen duzuen. Beraiek ez badute agerrarazteko interes handirik, nik ere ez ditut hauspotuko. Biekiko nire desadostasuna argudiatzera mugatuko naiz. Lehen taldea eskandalizaturik agertu zaigu, “batzuek” historia-liburu baten entrega zeremoniatsua egin diotela-eta, nori? eta espainiar armadari, Loiolako kuartelean. Nik, “Bi urte, lau hilabete eta egun bat” dokumentalaren sponsor intsumiso « nostalgiko » honek, ez dut arrunt estimatzen armadarik, eta espainiarra hain gutxi.\nAlabaina, hori ez da kontua, ezin da kontua izan: kontua da, historiari baino erreparatzen ez badiogu, liburua nori erregalatzen zaion ez dela irizpide bat haren balio historikoa (metodoa, iturri dokumentalak, datuen eta interpretazioen arteko bereizketa…) kuestionatzeko. Niri, hain zuzen, delako liburuak oso ekarpen interesgarria egiten duela iruditzen zait. Haren iruzkinak bere sarrera merezi du, eta etorriko da. Gainera, gaztelarren aurkako erresistentzia nafarraren apologiak, maiz, gehiago du mitifikaziotik historiatik baino. Etorriko da hori ere.\nHori bai, gaia eta garaia planteatzerakoan beste historialari-kolektiboak erantzunean aldarrikatzen duen neutraltasun ideologikoa ere faltsua da. Historia ez da neutrala, ez objektiboa. Zintzoa bai, izan behar du. Beraz, zilegi da 1522 Fundazioaren aldeko jarrera eskatzea (haren webeko blogean, halere, historialarion babes-testurik ez, eta bai Loiolakoentzako eskaintzarena), eta ziur naiz ekarpen historikoak egin ditzakeela, dagoeneko egin dituen bezala; adibidez, liburu horrexekin edo Gazteluzarreko berreraikitze birtualarekin, edo gerren ondoriozko arazo medikoekin. Baina Fundazioa eta beraz haren historiarekiko jarrera ez da neutrala, ez da inondik ere neutrala. Besteak beste, erabateko ezadostasunetik Loiolako kuartelekoaren zilegitasuna ukatu gabe ere, gogorki ideologizatua dago: « anaitasun » horrek haizatu egiten du XVI.eko « gaztelarrak » = XXI.eko « espainolak » tesia, duela 500 urteko testuingurua eta gaur egungoa « continuum » bat baizik ez direlakoa, neutraltasun oro apurturik eta « etsaiari » bazka emanez. Tira, esan dut gaur ez naizela horretan sartuko.\nFundazioaren lehendakaria antolamendu pribatuko jai baztertzaile baten “jeneral” ohia denean, eta argazkietan “betiko” aurpegi ezagun eta esanguratsuak agertzen direnean, eta haren artean historialariak oso-oso gutxi direnean, agerpen publikoetan bestela adieraziagatik ere, zilegi bekit pentsatzea Fundazioaren helbururik behinena ez dela historiaren ezagutzan sakontzea, duela 500 urteko gertakizunen harira. Berriro diot: emaitza interesgarriak plazaratuta ere, hori gehienez bigarren mailako ondorioa da. Nago ez ote den xede nagusietakoa bazterkeria legitimatzea XXI. mendeko Irunen, historiaren aitzakian. Ez bailitzateke gauza berria, bazterkeriaren aldeko diskurtso ofizialak hasiera-hasieratik izan baitu esku-makilatzat historia (eta tradizioa, gauza bera balira bezala). Horrexegatik, uzkur naiz.\nZertarako da historia? Alegia, zertarako nahi dugu? Norberaren nortasun nazionala indartzeko edota genero-ikuspegi zehatz bat defendatzeko, adibidez. Nik, gaur egungo errealitateaz hausnartzeko nahi dut, duela 500 urteko gertakizunek gaur egungo jendarteari, elkarbizitzarako hesiak, mugak eta oztopoak jarri beharrean, kohesionatzeko balioak eman diezazkion, diezazkigun.\nErdietsiko ote dudan, hori beste kontu bat da, eta ederki dakit ez dela batere erraza. Baina gure amoña nafarrak esanen zizuekeen bezala, “saiatuaren faltan behinik behin ez da izanen”.\nPoster un commentaire Faites click ici pour annuler la réponse\nSunburstign dans (Español) El tiempo pasa\nSeriesyds dans EZ GARA NEUTRALAK\nBlackVueero dans (Español) El tiempo pasa\nDormancde dans (Español) El tiempo pasa\nFocusqts dans EZ GARA NEUTRALAK


Moodle irakaskuntza kudeatzeko sistema da (bestela ere "Ikasteko Ingurune Birtuala" deitu izan da), course management system edo learning management system ingelesez. On line moldeko ikastaroak sortzeko programa-multzoa da. Arkitekturari dagokionez, web aplikazioa da eta PHP dabilen edozein ordenagailutan funtzionatzen du. Hainbat datu-base mota onartzen ditu, besteak beste, MySQL eta PostgreSQL. Moodle Modular Object-Oriented Dynamic Learning Environment delakoaren laburdura da (Objektuetara bideratutako Ikas-Ingurune dinamikoa eta Modularra). Moodle GNU lizentziapean banatzen da.\nMoodle irakaskuntza kudeatzeko sistema da (bestela ere "Ikasteko Ingurune Birtuala" deitu izan da), course management system edo learning management system ingelesez. On line moldeko ikastaroak sortzeko programa-multzoa da. Arkitekturari dagokionez, web aplikazioa da eta PHP dabilen edozein ordenagailutan funtzionatzen du. Hainbat datu-base mota onartzen ditu, besteak beste, MySQL eta PostgreSQL. Moodle Martin Dougiamas australiarrak sortu zuen 2001ean. Harrez geroztik ikaragarrizko arrakasta eta zabalkundea izan du mundu osoko hezkuntza-erakundeen artean. 2006ko abenduan Moodleren gune ofizialak 150.000 erabiltzaile ditu, 75 hizkuntzatara itzulita dago (euskarara ere bai), mundu osoko 160 herritan ari dira erabiltzen, 19.091 gunetan. Moodle Modular Object-Oriented Dynamic Learning Environment delakoaren laburdura da (Objektuetara bideratutako Ikas-Ingurune dinamikoa eta Modularra). Moodle GNU lizentziapean banatzen da. (eu)\nMoodle irakaskuntza kudeatzeko sistema da (bestela ere "Ikasteko Ingurune Birtuala" deitu izan da), course management system edo learning management system ingelesez. On line moldeko ikastaroak sortzeko programa-multzoa da. Arkitekturari dagokionez, web aplikazioa da eta PHP dabilen edozein ordenagailutan funtzionatzen du. Hainbat datu-base mota onartzen ditu, besteak beste, MySQL eta PostgreSQL. Moodle Modular Object-Oriented Dynamic Learning Environment delakoaren laburdura da (Objektuetara bideratutako Ikas-Ingurune dinamikoa eta Modularra). Moodle GNU lizentziapean banatzen da. (eu)


Etxean jokatuta, bigarren postuari eutsi guran - Eskoriatza - Goiena.eus\nEtxean jokatuta, bigarren postuari eutsi guran\nImanol Beloki 2019-01-31 11:15\nEskoriatzako jokalaria gola ospatzen.\nEuskal Ligan ari den Eskoriatza areto futbol taldea bolada onean ari da. Izan ere, Aretxabaletaren aurkako derbia irabazita (4-2) eta azken jardunaldian Sestao garaituta (3-5), bigarren postuan daude sailkapenean Iker Molinaren mutilak.\nAsteburu honetan, berriz, etxean jokatu dute partidua, Manuel Muñoz kiroldegian, Tolosala taldearen aurka, domekan, 18:00etan. Hala, bigarren postu horri eutsi nahi diote eskoriatzarrek, eta gogor irtengo dira kantxara hiru puntuen bila.\nHamalaugarren jardunaldi hau erabakigarria izango da goiko postuetan mantentzeko. Izan ere, Mondrate taldea, eskoriatzarrengandik puntu bakarreko aldearekin, hirugarren postuan dago, eta laugarren sailkatuak, Scorpio talde ermuarrak, berriz, bi puntu ateratzen dizkio Eskoriatzari.


PC eta gailu mugikorren erabileran trebatzeko ikastaroak eskainiko ditu KZguneak - Mondraberri\n'Formakuntza ibilbideak' izeneko zerbitzu integrala, otsailean zehar\nPC eta gailu mugikorren erabileran trebatzeko ikastaroak eskainiko ditu KZguneak\nIkastaro presentzial eta urrunekoak, hitzaldiak, tutoretzak... jaso ahalko dituzte erabiltzaileek, eguneroko bizitza errazten duten tresnen ezagutza areagotzeko.\nTestua: mondraberri.eus / Kartela: KZgunea / 2019ko urtarrilak 10, osteguna\nOinarrizko formakuntza ardatz, irudia, bideoa, ofimatika eta sare sozialak kudeatzeko heziketa jasotzeko aukera izango du gailu elektronikoen erabileraren inguruan ikasi nahi duen pertsona orok. Irakasgai hauen inguruko klaseak otsailean hasiko dira.\nGoogle-k eta beste hainbat aplikaziok eskaintzen dituzten tresnak ulertu eta erabiltzen ikastea dute helburu ikastarook. Ondo erabiliz gero, norberaren produktibitatea hobetzen dute aplikazio hauek, izan enplegua bilatzeko, segurtasuna bermatzeko, administrazio kontuak kudeatzeko, komunikazioa sustatzeko, sare sozialeak erabiltzeko edota aisialdiko eskaintzen berri izateko orduan.\n'Formakuntza ibilbideak' ikastaro sortaren ezaugarrietako bat erabiltzaileen beharretara egokitzen dela da: aurrez aurreko klaseak eskainiz, urruneko ikastaroekin, IKT (Informazio eta Komunikazioaren Teknologia)-ei buruzko hitzaldiekin edota tutoretza pertsonalizatuen bidez.\nKZgunearen webguneak eskaintzen du informazio gehiago, baita izena emateko zerrenda ere.\nHona hemen otsailean zehar eskainiko diren ikastaroak:


Nola egon lasai! - Urola Kostako Hitza : Urola Kostako Hitza\nMari Karmen Elorzaren gutuna\nMari Karmen Elorzak gutuna idatzi du Azkaraten egitekoak diren hondakinak kudeatzeko guneari buruz bere iritzia emateko. Euskal Herriko Agintaritza Aldizkariak argitaratutako puntu batzuei banan-banan erantzun die azkoitiarrak.\n“Lasai egon! Lasaitasuna eskatzen dugu”, dio alkateak. Ba, ez! Ni ez nago lasai.\nHasteko, kudeatzea, ez da birziklatzea. Inondik inora ere ez. Esan dezagun egia eta garbi hitz egin.\nPlanta honi buruz, Euskal Herriko Agintaritza Aldizkariak (EHAA) argitaratutako dokumentuaren 11. orrialdean sarri aipatzen dira hitz hauek: kutsadura eta hondakin arriskutsuak. Horien arriskurik ez balitz egongo, aipatu ere ez lirateke egingo dokumentuan, ezta? Batzuk, ordea, ez digute hori azaldu nahi. Aurreikusita daukate kutsakorra izango dela; EHAAren dokumentuan dauzkagu hainbat proba, eta horietako puntu batzuk azaldu nahi nituzke, ikusteko behin eta berriz errepikatzen direla gustatzen ez zaizkigun hitz horiek:\nLehen fasean, zazpigarren puntuan, honako hau dio:\n“Hondakin arriskutsuak biltegiratzeko gunea, etxola prefabrikatu bat da”.\n“Kudeaketa jarduera hauek egin nahi dira: …Instalazio mantentze-lanetan sortzen diren hondakin arriskutsuak, beren izaeragatik likido kutsatzailen lixibatuak eragin ditzaketenak, etxola modular batean gordeko dira, zabaldian, kutsatzaileak instalazioetan barreiatzea ekiditzeko, hondakinei eta lurzoru kutsatuei…”.\n“Bestalde, gasolioa erabiliko da garraiatzeko eta urtean 68.238 litro kontsumitzea espero da”. Hemen agertzen zaigu airearen kutsadura ere.\n“Sortuko den hondakin isuri bakarra, euri-ur edo ureztatze-ur lixibatudunak izango dira. Kanpoaldeko zabaldian sortuko du ur hori, euri-urak edo ureztatze urak pilatutako materialarekin kontaktuan jartzearen ondorioz”.\n“Sortzen diren hondakin-urek ahalik eta eduki kutsatzaile txikiena izatea nahi da”.\nAzken bi puntu horiek irakurri ostean, gutxi izan arren, kutsatu egingo dela esan nahi da. Azkenik, “ura, solido esekiekin kutsatu” daitekela kontuan hartu behar da, eta “lurzorua, istripuzko olio-edo gasolio-isuriekin”.\nBalizko inpaktuaren ezaugarriak ere aipatzen dira:\n“Jarduerak eragin ditzaketen inpaktu adierazgarrienak kutsadura atmosferikoari lotutakoak dira, hondakinak erabiltzean (zamalanetan eta garraioan)…”.\n“Aipatutako jarduerak, inguruko soinu-maila handitzea ekarriko dute. Bibrazioak ere sortu ditzake”.\n“Instalazioak, hondakin balorizatuaz gain, hondakin arriskutsuak eta arriskutsugabeak sortuko ditu jardun ahala… sailkatua eta…”.\nDokumentuan bertan honako hau ere irakur daiteke:\n“Lurzorua kutsa dezaken jarduera bat denez, kontuan izango dira…”.\n“Hondakin arriskutsuak biltegiratuz gero, beharrezkoak diren preskripzio teknikoak aplikatuko dira…”\n“Behar bezalako baldintzetan baztertuko dira olioen eta baterien hondakinak, makinerien mantentze-lanen hondakin arriskutsuak eta, oro har, substantzien/prestakinen hondakin arriskutsu guztiak, haiek barnean izan dituzten ontzi guztiak, iragazkiak, xurgatzaileak, trapu eta kotoi kutsatuak, hodi fluoreszenteak, merkuriozko lurrunezko lanparak eta abar”.\n“Behin instalazioaren erabilgarria amaituta, oro har kutsadura sor dezaketen elementu guztiak desmontatu eta erretiratu beharko dira……..kasuan kasuko tratamendu egokia egin dezan…”.\nJarduera eten ondoren titularrak ebaluatuko du lurzorua nola dagoen eta instalazioak erabilitako, ekoiztutako edo zabaldutako gai arriskutsu esanguratsuak lurpeko uretan zer nolako kutsadura eragin duten…”. Titularrak berak ebaluatuko du, benetan?\nKalteak murriztuko direla aipatzen da: “Ezarritako baldintzen arabera, eta kontuan izanik sustatzaileak planteatutako neurri babesle eta…… ezartzen diren neurriak ingurumenarekiko kalteak murrizten dituztela”. Kalteak murrizteak, ordea, ez du esan nahi kalterik ez dagoenik, baizik eta gutxitzea. Kalteak hor daude.\n“Ez da ikusten ingurumenean eragin negatibo nabarmenik sortzea”, dio dokumentuak. Zaldibarren ere ez zen aurreikusten, ez zen eragin negatibo nabarmendik agertzen mendi guztia goitik behera erori zen arte. Gehiago dio, ordea: “Horrenbestez, ez da beharrezkoa ingurumen-inpaktuaren ebaluazio arrunta egitea Larke 360 SL enpresak Azkoitia udal-mugartean sustatutako hondakinak kudeatzeko (eta ez, birziklatzeko) instalazioari”. Ez al da beharrezkoa ingurumen inpaktua ebaluatzea? Oso-oso ekintza serioa dela iruditzen zait ebaluaziorik egin beharrik ez egoteko. Nork kontrolatuko du hori guztia? Ez al gara oraindik eskarmentatu Oñederren, Zaldibarren eta beste leku batzuetan gertatutakoa eta gero? Zerbait gertatuz gero zein egingo da horren erantzule?\nBukatzeko, hausnarketarako pare bat galdera luzatu nahi nituzke:\n1) Hondakin gune honek zer mesede ekarriko dizkigu azkoittiarroi? Irabazien parte izango al da herria? Ala betikoek jarraituko dute aberasten?\n2) Kalterik sortuko al digu gune hori Azkoitian izateak?\nPentsa dezagun. Herritar bezala kalteak bakarrik ikusten dizkiot nik. Ezer onik ez. Ez dezagun geure burua engainatu.


Egokitu xehetasun zehatzago batean oinarritutako datuak - Geofumadas\nApirila, 2010 AutoCAD-Autodesk, katastroa, GPS / Ekipamendua\nArazo komun baten adibidea da, orain gertatzen ari dena. Aurretik egin dudan inkesta bat egin dut metodo ez hain zehatz batekin, ziurrenik GPSarekin, zinta eta iparrorratzarekin. Izan ere, geltoki osoa muntatzen denean, informazioak deformazio bat hartzen du.\nPuntua da kanpoko erpinak neurtzen badituzu, barruko doikuntza eroa da.\nIkusi nola egin AutoCAD Civil 3D-rekin:\nSimple, hautatu Mapa> tresnak> gomazko xafla\nOndoren, programak mugitu beharreko puntuak eta kontrol-puntuak adieraziko ditu. Ordena da lehenik ezagutzen duguna txarra dela (oinarri puntua), orduan mugitu behar duen puntua (erreferentzia puntua).\nDenean adierazi direnean, egiten da sartu. Ondoren, programak egokitu nahi ditugun objektuak eskatuko ditu, propietateen mugak hautatuko dira eta Sartu errepikatzen da.\nHemen zati honetan Microstation falta zaigunez, maila desaktibatu edo aktibatzea komando aktiboa gelditu gabe behintzat. Hemen ez dago posible, leihoan hautatu nahi ez ditudan mailak desaktibatuta egon behar du.\nEta han duzu: zenbat eta kontrol gehiago, orduan eta hobeto. Eta, jakina, nodoak erpinetan egon behar du, beraz, garbitasun topologikoa mantentzen da.\nArgi dago, lan mordo bat ez dela gomendagarria bat saguzar batean egitea gomendatzea, baina sagarrarekin. Ikus 4 eta 5 beheko aldean, puntu hori ez delako mugitu, puntua ez da mugitu, horrek esan nahi du lerroa eskuz hartu edo eskuz aldatu beharko zenukeela.\nTresna oso praktikoa da, Microstation baino askoz gehiago tresnak> urrezko koordenatuak.\naurreko Post«Aurreko G! tresnak, Bentley mapa erabilera errazteko\nNext Post Saguaren eskuineko botoiaHurrengo »\nErantzun bat "Egokitu inkesta zehatzago batean oinarrituta datuak"\nZein da 2013 zibilaren zati bat aipatutako komandoa?\nMapa> tresnak> gomazko xafla\nPlaneamendu eta Analisi espazioan bilatzen dut ... baina ezin dut aurkitu


“GOIZUTRAIL” mendi lasterketa 2019ko maiatzaren 11n jokatuko da, 9:00an hasita, eta irteera eta helmuga Goizuetako plazan izango da.\nAurten, lehenbiziko aldiz, hirugarren modalitate bat gehitu dugu lasterketan. Bikoteka izena emanda, partaide baokitzak ibilbidearen zati bat egingo du. Lehenbizikoak 10 km eta bigarrenak hurrengo 15 km-ak.\nProba egiteko egunean ibilbide motza egiteko 16 urte eta luzea egiteko 18 urte edo gehiago dituzten atleta, mendizale eta kirolari guztiek dute proban parte hartzeko aukera, federatuta egon edo ez, baina gehienez ere 250 lagun onartuko dira. Araudi honetan adierazitako guztia onartu eta zehaztutako baldintza guztiak bete beharko dituzte.\nERRELEBO PROBA (10+15 kM.) Aldez aurretik\nERRELEBO PROBA egiten dutenek honako saria izango dute:\n1.saria: baserriko oilaskoa eta ardo botila\n21.- ALDAKETAK ETA EZEZTATZEAK IZEN EMATEAN\nblasterketarako aste bete falta denetik aurrera, maiatzak 4, ezingo da aldaketarik egin izen ematean, eta ezingo da izen ematea bertan behera utzi. Egun horretatik aurrera ez da dirurik itzuliko.


Iritzia: 'Uretara bota nahi gaituzte' : Bidasoko Hitza\nGutuna: "Uretara bota nahi gaituzte"\nGarikoitz Lekuona hondarribiarrak iritzi artikulua bidali du HITZAra. Jarraian hark esandakoak, hitzez hitz:\nLas Rozas Village edo Zaldunbordako proiektua gauza berdina dira. Erosketak egiteko destinu bat. Hara joanez gero badakizu zertara zoazen, kontsumitzera eta kitto. Denbora pasarako modu bat ere dela esango dizute, baina egiazki dirua duenarentzako kontsumitzeko espazioa besterik ez dira.\nSan Pedro kalean uda honetan ikusi eta bizitakoak badu antzekotasunik. Badira urteak denok konturatzen hasiak ginela gertatzen ari zenaz, baina aurtengo udan argiki ikusi eta bizi izan dugu: San Pedro kalea pribatizatu dute.\nNoski, zutik ezin kontsumitu izanak izan du bere eragina. Baina justuki COVID-19aren ondorio den arau honek prozesua azeleratu eta jada gertatzen ari zena are ageriagoan utzi du.\nUdan San Pedro kalea ez da herriko elkargune izan, ez da herritarren elkar toporako, hizketaldi lasai eta egunerokotasunerako espazio izan. Eta bizitutakoak bere egunean Donostian gertatutakoarekin antza handia du.\nDonostiarrak beren arteko harremanak mantentzeko Alde Zaharretik Grosera edota Egia auzoetara jo zuten bezala, hondarribiarrak Almirante Alonso eta Butron alderantz jo beharrean aurkitu dira. Erdigunetik kanpo, periferiarantz, oraindik ere esertzea libre den pretilaren bila.\nTabernek eta beren terrazek markatzen dute aspaldian Hondarribiko herritarren kale bizitzako ordutegia. Udan ordutegi zabalagoarekin, baina udatik kanpo, tabernak itxita badaude kalean ez dago inor eta ezer. Eta irekita badaude, eguerdian ordu gutxi batzuk eta arratsaldean akaso baten bat, salbuespenak salbuespen.\nKomertzio txikiak San Pedro kaletik bota zituztenetik gertatzen da hau eta herriko komertzio txikiaren aldeko plangintza partekatu eta borondate zintzorik gabe are gehiago zabalduko da. Zeresanik ez Zaldunborda gauzatzen bada. Bestela galdetu udazken edota udaberriko arratsalde batean bisitan bueltatu eta dena itxita ikustearekin batera ezin sinetsi aurpegia geratu zaien bisitariei.\nSan Pedro kalea da pintxoen eta kontsumo mota zehatz baten ereduaren Las Rozas Village edota inposatu nahi zaigun Zaldunborda berria. Kontsumorako espazio pribatu bat, non ahal dutenek erdigunetik alde egingo duten eta herriko zaharrenak (txikiteroak zirenak), erretserbatako azken indioak bezala, lau hormen arteko mahai txikiren baten bueltan eseriko diren izan zen Hondarribia hartaz nostalgiaz blagan jarduteko, ilunpean desagertzen diren bitarte.\nZorionez badira oraindik ere herrian elkargunerako beste leku batzuk, baina kontuz! Espazio publikoaren pribatizazioaren olatua zabalduz gero, harantzago ez dago ezer, itsasoa besterik ez.


Minutu batean - hamaika telebista - Page #9\nAraban, Bizkaian eta Gipuzkoan, bero boladak sei aldiz ugariagoak izango dira 2050erako\nEgunotan hainbat herri, auzo, ikastetxe eta lan-zentrotan klima-, bioaniztasun- eta, oro har, ingurumen larrialdia salatzeko ekintzak antolatu dituzte. Ildo horretan, larunbatean, Larreko Mahaiak deituta manifestazioa egingo dute Donostiako Gladys Enea parketik Bulebarreraino.\n‘Zirkulua ixten den unea’ erakusketa Iruñeko Ziudadelan dago ikusgai\nSagrario Azcona iruindarra da autorea. Asteartetik larunbatera eta igandetan bisita daiteke, Ziudadelako bolborategian, martxoaren 14a arte.\nGaur 71 urte zendu zen George Orwell kazetari eta idazlea\nBritaniar inperioaren Indiako kolonian jaioa, bere bizipenek inperialismo eta totalitarismoaren aurkako joera garatu eta bere obran islatu zuen. Famatu egin dira, gehien bat, 'Animal farm' fabula politikoa eta '1984' eleberri distopikoa, biak euskaraz irakur daitezkeenak.\nUnitate mugikor bat erabiliko du Nafarroak, COVID-19aren aurkako txertaketa prozesua indartzeko\nOsasun etxeetan pilaketak egitea saihesteko, kutsatzeko arriskuak saihestuz eta txerto prozesua bizkortuz.\nZer gertatuko litzateke Einstein emakumea izan balitz?\nEmakume Ikertzaileen eta Teknologoen Elkarteak #NoMoreMatildas kanpaina abian jarri du Matilda efektua ezagutarazteko eta inoiz ikusezinak izan behar ez zuten emakume zientzialarien protagonismoa berreskuratzeko.\nAitor Etxarte euskaltzalea zendu da\nEuskarazko irakaskuntza publikoaren sustatzaile eta ekintzaile sutsua izan da Etxarte. Iruñeko udal ikastolen eta Karrikiri elkartearen sorreran parte hartu zuen.


Gómez de Segura . Arabako Errioxako Ardoaren Ibilbidea\n· Urteko zuria · Gorria · Beratze karbonikoko beltza · Ardo ondua · Erreserbako ardoa · Autore-ardoa\n· Ardo-dastatzea · Ardo-dastatze bereziak · Ardo salmenta · Upategirako bisitaldia · Mahastietarako bisita\nBodegas Gómez de Segura Ibáñez 1948. urtean sortu zen eta El Campillar aldean dago, Guardiako udalerrian, Arabako Errioxako bihotzean. Eskualdeko upategi tradizionalenetako bat da, bere jabetzako 50 hektareako mahastiz inguratua.\nArdoak egiteko, ardandegi honek Tempranillo izeneko mahats barietate esklusiboa erabiltzen du, eta Malvasía eta Viura zurietarako.\nGómez de Segura familia ohitura nabarmenak dituen upategia da, eta ardoak egiteko teknika egokiak konbinatzen jakin du. Mahatsa prentsatzean arreta berezia jarriz eta beratze karbonikoaren sistema tradizionalari esker, kolore eta lurrin ñabardura handiak dituen ardoa lortu du.\nAna Gómez de Segura da upategiaren burua. Gaur egun, familiaren hirugarren belaunaldia sinbolizatzen du, eta ardoak beren mahastietatik datozen mahatsekin ekoizteko, egiteko eta merkaturatzeko lan gogor baina atsegina egiten du. Anaren arabera, mahastien orientazioak, lurzoru buztin-karedunk eta inguruko mikroklimak lortzen dute upategiko uztak urtero kalitatezko bermea izatea bezeroentzat.\nGómez de Segura upategiko zerbitzuak


Ondarroako emakume artistak oholtzara igoko dituen ‘Nik sinistetsut!’ festibala antolatu du Ondarroako Udalak abenduaren 21erako\nHemen zaude:Hasiera»Berdintasuna»Ondarroako emakume artistak oholtzara igoko dituen ‘Nik sinistetsut!’ festibala antolatu du Ondarroako Udalak abenduaren 21erako\nOndarroako Udala 2019-12-13 Berdintasuna\nOndarroan emakume artista ugari daude eta horiei protagonismoa eta espazio eskaintzea dira Ondarroako Udalak antolatutako Nik Sinistetsut! festibalaren helburuak. Abenduaren 21ean emakume artistak izango dira protagonistak Alamedan.\nIrina Alkorta Bedialauneta Berdintasun zinegotziak azaldu duenez “herriko emakumeek egindako adierazpen artistiko ezberdinak oholtza gainean jarriko dira”, horrekin ” indarkeria matxistari aurre egiten dioten emakumeen egiaren aitortza aldarrikatzea” lortzeko; hortik dator festibalaren izena: Nik Sinistetsut!.\nAndrabanda Feminista. Argazkia: Lea-Artibai eta Mutrikuko Hitza\nOndarroako Udala eta Ondarroako Emakumeen Udal Kontseilua eskutik ibili dira abenduaren 21erako guztia zehazteko lanean. Emakume artistek kalera aterako dituzte euren lanak, herritarrek emakume ondarrutarren lanak ikusteko eta zein garrantzi duten aldarrikatzeko. Festibalaren beste oinarrietako bat 5 minutuero izango da: herriko emakumeek adierazpen artistiko ezberdinetan oinarritutako lanak plazaratuko dituzte (erakusketa ibiltaria, dantza, musika, , antzerkia, irakurketa, Andrabanda…). Amaiera Optika taldearen kontzertuarekin emango zaio.\nBerdintasun zinegotziak zehaztu du lanak kalera ateratzea eta emakume artistei ikusgarritasuna ematea direla helburuak, eta horregatik festibala Alamedan ipiniko den karpan egingo dela: “garrantzitsua deritzogu lanak kalera ateratzea, emakumeek euren presentzia edukitzea espazio publikoan, eta euren lanen berri herriko kaleetan eman ahal izatea”.\n“Festibalean parte hartuko duten herriko norbanako eta talde guztiak ikusirik argi dago emakume sortzaile asko eta maila handikoak daudela herrian. Indarkeria matxistari aurre egiteko dituzten konprommisoa eta kemena ikusirik, bi elementuok uztartuta kartel oso ederra geratu zaigula uste dut”.\nEmakumeen Udal Berdintasun sailetik eskerrak eman nahi dizkiete festibalean parte hartuko duten guztiei:\nEmakumeon artea kalean. Herriko emakume artisten erakusketa ibiltaria:\nAgurtzane Arrizabalaga Larrinaga, Ainhoa Garalde Ortega, Aitziber Bengoetxea Lete, Arantza Ibarra Basañez, Bittore Laka Goenaga, Edurne Arrizabalaga Basterretxea, Goreti Serrano Akarregi, Josune Laka Artetxe, Mª Angeles Etxaburu Zubikarai, Marian Etxabe Ariztondo, Lore Elkoro Arrizabalaga, Rosa Alkorta Arrizabalga eta Yolanda Eizagirre Urkiola.\n5 minutuero arte adierazpenen erakustaldia. Herriko emakumeok oholtza gainean:\nAinhoa Etxebarria Gomez, Biren taldea (Ane Agirre Alkorta eta Nora Agirre Alkorta), Garazi Etxaburu Aulestia, Haizea Bernedo Osa, Idurre Ibazeta Lertxundi, June Medialdea Herreros, Leire Egiguren Urrosolo, Nahia Iparragirre Burgoa (Artaka Kultur Elkartea), Nekane Akarregi Amutxastegi, Nerea Sanchez Aldazabal, Txabela Bragas (Amaia Cabero Saizar eta Leire Cabero Saizar).\nEkintzaz betetako Gabonetako egitaraua aurkeztu du Ondarroako Udalak


Umeak ere kulturazale - Berriak - Gazteria\nUmeak ere kulturazale\nTxosten hau Kulturaren Euskal Behatokiaren 2016ko “Kulturaren eta pobreziaren arteko erlazioaren inguruan” ikerlanaren ildotik dator, beste pauso bat aurrera egiteko.\nKasu honetan, umeen eta kulturaren arteko erlazioa aztertu du ikerlanak, umeak gizartean arriskua duten kolektiboa direla aintzat hartuta. Desoreka sozialak familia bakoitzeko errealitatean errotzen dira. Alegia, familiek ematen dizkiete umeei abiapuntua eta baliabideak, bakoitzak berea eta ezberdina. Hori dela-eta, umeek kulturan daukaten parte-hartzea ere ezberdina da.\nEgundoko garrantzia dauka, hortaz, umeei bultzada emateak kulturako publiko izateko. Etorkizuneko publiko izango direnez, haien kulturako gaitasuna eta gustuak pizteko balio behar du kulturak, horrek emaitza ekitatiboak ekartzeko moduan. Horretarako, gogoetarako elementuak eta ekintzarako gakoak eman ditu ikerlanak.\nUmeek kulturaren arloan zer presentzia daukaten aztertu du txostenak, batetik (2018-2022 epeko Euskadiko Familiei laguntzeko erakunde arteko IV. Planean zer presentzia duten, bereziki), eta bestetik, umeentzako planetan kultura zer-nola kokatuta dagoen.


Gerrako 'ahantziak' gogoan Berako bestetako txupinazoa bota dute - Erran.eus\nGerrako 'ahantziak' gogoan Berako bestetako txupinazoa bota dute\nTtipi-Ttapa 2018-08-02 13:38\nTxupinazoa bota baino lehen, gerrako "ahantzien" senideak bildu eta omendu dituzte Herriko Etxean.\nZahar Etxean bizi den 96 urteko Francisco Perez Lusarretak, Gernika bataloiko gudariak piztu du lehen suziria\nNahiz eta aitzineko egunetan hainbat ospakizun egin, abuztuaren 2an, ortzegun eguerdian bota den txupinazoarekin abiatu dira ofizialki Berako bestak. Udalak iragarri bezala, gerrako “ahantziek” piztu dute lehen suziria. Tartean ziren garai hartan ihesean ibili behar izan zuten Carmen eta Genoveva Aldazabal Gorria ahizpak, Patxi Mehas, eta Francisco Perez Lusarreta, San Jose Zahar Etxean bizi den 96 urteko gizasemea, II. Munduko Gerran nazien kontra borrokatu zuen Gernika bataloiko gudaria. Gerran hildako, desagertutako eta ihes egindako bertze hainbaten senideak ere Herriko Etxean bildu dira.\nAbuztuaren 2ko omenaldi honek segida izanen du azaroaren 18an eginen den ekitaldi instituzionalarekin: “Ahantzien oroimenez 1936-1939”. Plazan eta harrobian oroitarriak jarriko dituzte orduan, eta memoriaren gordelekuak izendatu.\nIhesi egindakoen, fusilatuen eta desagertuen izenean solastu dute Silvia Mazizior, Fernando Berasain eta Ane Miren Seminario bilobek. «Gora askatasuna!» oihukatuz eta txalo artean bukatu zuen bere solasaldia Maziziorrek. Gaur egun Bergaran bizi den Ane Miren Seminariok bere aitatxi zena hunkiturik gogoratu zuen. «Taxista zen lanbidez eta ustez, bakarren bat taxian beste aldera pasatzeagatik fusilatu zuten. Amatxi Bergarara joan zen bizitzera, ahizpa bat bertara ezkondua zelako eta han egin dugu bizia».\nAitor Elexpuru zinegotziak bertsoa ere kantatu zuen:\n“Berriz idatzi nahiko genuke hogeita hamaseiko historia\nhorren lekuko zarete zuek, plaza eta harrobia\ntoki tristeak dira atzerria, espetxea, hilobia\nbaina hegan dator egiarekin justiziaren txoria\nBeran bizirik mantenduko da, zapalduen memoria”.\nBertso hau idatzia zeraman oroigarria, zapi gorria eta barrosa jaso dute senideek oroigarritzat.\nLehen suziria piztearen ardura, hain zuen, Francisco Perez Lusarretak, Gernika bataloiko gudariak izan du, Patxi Mehasekin batera. Perez Lusarreta Erronkarikoa da sortzez eta Gernika bataloiarekin gudan aritu ondotik, Frantzia aldean ihesian ibili zen, makia ere izan zen eta Irunen bizitu zen ondotik. Gaur egun Berako erresidentzian bizi da. Abuztuaren 1ean 96 urte bete izanagatik, sasoiko ageri da: «Memoriaren etsaia ez da denbora, isiltasuna baizik» adierazi du.\nJosu Iratzoki alkateak aipatu duenez, «egia, justizia eta erreparazioa bilatzen dira, hamarkadetan isilarazitako sufrimendua eta oinazea sendatzeko eta gertatu zen hura berriro ez gertatzeko».\nEkintza honen bidez, eta agintaldi osoan memoria historikoa xede harturik egiten ari diren guztiekin, «ahanzturatik atera nahiko genituzke errepresaliatu beratar haiek, fusilatuak izan zirenak eta gerran askatasunaren alde borrokan bizitza galdu zuten herritarrak». Horien zerrenda bat ere aipatu zuten, jakinik gehiago ere izanen direla.\nFrancisco Arozamena Irazoki, Lucio Aldai Longarai, Francisco Martinez Urtiaga, Cesareo Seminario Iraizoz, Juan Etxenike Matxiarena, Ecequiel Gomez Rodrigo.\nSantiago Anadon Campero, Ramon Balza Loperena, Enrique Berasain Sorondo, Jose Larraburu Maritxalar, Luis Aramburu.\nII. Mundu Gerrako biktimak, kontzentrazio esparruetara eramanak:\nBuchenwald: Eugenio Alli eta Antonio Clemente.\nMauthausen: Jose Rubio Delgado.\nRabensbrück: Francisco Usandizaga.\nNeuengamme: Victor Garcia-Serrano Retegi.\nGurs: Tomas Apat Telletxea, Saturnino Garbala Ardanaz, Eugenio Garcia de la Lastra, Jose Garcia Fernandez, Francisco Jauregi Telletxea, Jose Sanchez Telletxea, Jesus Telletxea Ordoki, Juan Vallejo Corrales eta Isidoro Fagoaga Larratxe tenore ezaguna.\nLehen suziriak piztu eta ezkil jotzearekin batera lehertu da besta Beran. Erraldoi konpartsak lehen dantza egin du plazan bertan eta gero, herrian barna, bere dantza eta korrika saioak egin ditu, Ezpelur gaiteroen eta Incansables txarangarekin batera. Erraldoi konpartsan, ohiko taldearekin, debuta egin du Nahuel Ibarburi argentinarrak ere. «15 urte daramazkit Beran bizitzen, baina lanagatik ezin izan ditut bestak bizitu. Aurten konpartsan sartzeko aukera izan dut eta izugarria da besta barren-barrenetik bizitzea». Hori bai, taldekideek txantxaren bat egin nahi izan omen diote: «Gerriko gorriarekin etorri behar zela erran zidaten, beharrik bertze urtetako argazkiak ikusi dudan», erran digu hunkiturik eta gogotsu.\n67.000 euroko aurrekontua\nAurtengo besten aurrekontua 67.000 euro ingurukoa da, iaz baino 7.000 euro gehiago. Aitor Elexpuru zinegotziak aipatu digunez, «zatirik handiena musikak darama ia 21.000 euro eta kale animazioak 14.000 euro. Altzateko txosna gunea antolatzen duten gazteek proposatutakoa kubritzen saiatu gara».\nAlde horretatik, Elexpururen erranetan, «eskertzekoa gazte berriek txosna gunea antolatzeko hartu duten ardura, hasiera batean kolokan egon bait da proiektua errelebo faltagatik».\nAurten migatturik ez da izanen baina su artifizialak bai. «Betiko formulara bueltatzea erabaki dugu, leheno egiten zen bezela bi urtero txandakatzea. Batean suak, eta bertzean migattuak (azken hauek bi egunez)».\nTanborrada ere indarra hartzen ari da. Iazko parte hartzaile kopurua bikoiztu da. Ehun bat lagunek parte hartuko dute larunbatean. Haurren ekitaldiak ere indartu nahi izan dira "Crosoren jokoak" kontratatuz. Atal honek 5.000 euro hartuko ditu.Kirolerako partida ia 10.000 eurokoa da.\nBerako bestetan autobusa izanen da ortziralean eta larunbatean\nLila Puntua paratuko dute Berako bestetan lehen aldiz\nBerako bestak abuztuaren 2tik 6ra ospatuko dituzte\nBerako bestetako txupinazoa\nTtipi-Ttapa 2018 abu 02 Bortziriak Bera\nBesta hasiera somatu dute Berako San Jose Zahar Etxean ere\nBerako San Jose Zahar Etxean besta hasierako bazkaria egin dute abuztuaren 1ean. Bertako bizilagunek beraien txupinazoa bota eta gero, elkarrekin, ...\nBesta aitzineko jaialdia eskaini du Gure Txokoa dantza taldeak\nOhikoa denez, Berako Gure Txokoa dantza taldeak jaialdia eskaini du herriko bestei ekiteko. Dantza saioa gain, argazkiak ere proiektatu dituzte iku...


Hasiera > bol: 1, zk: 2 (2017) >\tFurundarena\n2017ko ekainean argitaratu genuen OSAGAIZ osasun-zientzien aldizkari berriaren lehenengo alea eta konturatzerako iritsi da bigarren alea. Aldizkari berriaren jaiotzari buruzko informazioa zabaltzeko prentsaurreko bat eman genuen Donostiako Koldo Mitxelena Kulturunean eta handia izan zen komunikabideetan lortutako oihartzuna: egunkarietan —Berria, Gara-Naiz, Diario Vasco—, aldizkarietan —Argia, Aizu, Noaua—, irratietan —Euskadi Irratia, Bizkaia Irratia, Info7—, Gipuzkoako Medikuen Elkargoak argitaratzen duen Medikuen Ahotsan, Donostialdea ESIko intraneten eta aldizkarian, BioAraban eta hainbat web orritan —UEU, Oeegunea—. Donostia Unibertsitate Ospitalean aurkezpen-bilerak egin dira zerbitzu ugaritan eta Euskal Herriko Unibertsitateko Medikuntza eta Erizaintza Fakultateko irakasleei eta ikasleei ere helarazi diegu informazioa.\nOrain bigarren alea datorkigu hainbat lan interesgarrirekin. Pankreatitis akutua pankrearen gaixotasun onbera eta akutua da. Gehienetan arina izan ohi da, baina formarik larrienetan hilkortasun- eta konplikazio- tasa handiak izan ditzake. Kasu larri horietarako, oso garrantzitsua da espezialitate anitzeko protokolo bat izatea, maila ezberdinetan eman beharreko arreta hitzartua duena. Berrikuspen-lan honetan maila bakoitzean eman beharreko arreta egokia deskribatzen da larrialdi-zerbitzuetarako eta ospitaleratze-unitate ezberdinetarako, eta azkenik kirurgiarako zer indikazio dauden ere zehazten da.\nArreta-defizita eta hiperaktibitatearen nahastea (ADHN) umeengan arazo hedatua da gure gizartean. Haurdunaldiko tabako-kontsumoarekin lotu izan da hainbat ikerketatan, baina gaur egun lotura hori ondo finkatu gabe dago. Bigarren ale honetan argitaratzen dugun ikerketa batean haurdun dauden emakumeen tabako-aztura eta haien haurdunalditik jaiotako 4 urteko umeen ADHNa aztertu da. Ikerketa horrek adierazten du ADHNaren eta haurdunaren tabako-kontsumoaren arteko lotura egotekotan ez dela oso handia eta ikerketa gehiago beharko direla hipotesi hori ondo baieztatzeko.\nMin kronikoak erasandako pertsona asko dago eta kannabinoideek tratamenduan eduki dezaketen baliagarritasuna aztertu da beste artikulu batean. Oro har, gaur egun min akutua tratatzeko dauden farmakoak eraginkorrak dira, baina min kronikoa tratatzeko epe luzera arazoak ager daitezke, adibidez opiazeoekin. Azken urteotan kannabinoideen gaineko ikerkuntzek bultzada handia jaso dute eta minaren tratamendurako kannabinoide psikoaktibo eta ez-psikoaktiboen arteko nahasketak aztertu dira. Kannabinoide eta opiazeoen elkarketak ikertu dira eragin analgesiko sinergikoa lortzeko eta dosi txikiagoak erabilita segurtasuna handitzeko.\nDonostia Unibertsitate Ospitaleko hematologiako kontsultetan ikusi zuten kontsultaren arrazoi usuena hauetako alterazio analitiko baten agerpena zela: gammapatia monoklonala, leukozitosia, linfozitosia, neutropenia, monozitosia edo/eta tronbozitosia. Hematologiako eta lehen arretako medikuz eta erizainez osatutako lantalde bat sortu zuten eta sei alterazio analitiko horiek oinarri hartuta dokumentu bat adostu zuten. Dokumentu horretan idatzi zen alterazio hematologiko horietako bat edo gehiago agertzen zuten pertsonetan zer azterketa egin behar ziren eta ea jarraipena lehen mailako osasun-zentroan egin behar zitzaien ala hematologiako kontsultetan. Lan interesgarria da ospitaleko zerbitzu bat eta lehen mailako zentroetako familia-medikuak elkarlanean aritu direlako eta dokumentu bat adostea lortu dutelako.\nOsasun mentalaren alorrean gaixotasun psikiatrikoen zeinu eta sintomak gehienbat hizkuntzaren bidez adierazten dira. Gaixotasun psikiatriko gehienek, gainera, mintzairari eragiten diote. Berezitasun horien adibide argia eskizofrenia da. Artikulu batean gai horri buruzko berrikuspena egin dute eta honako ondorio honetara heldu dira: gure testuinguru soziala elebiduna izanda, gaixo psikotiko elebidunen azterketa psikopatologikoa bi hizkuntzak erabiliaz egitea izango litzateke egokiena.\nKritikoki aztertutako bi lan ere jaso ditugu. Lehenengoan koliko nefritikoetan alfa-blokeatzaileek izan ditzaketen onurak aztertu dira eta bigarrenean kartzinomatosi peritonealean hesteetako pseudobuxadurentzat esteroideak baliagarriak diren ala ez aztertu dute. Orain arte Donostia Unibertsitate Ospitaletik bakarrik jaso ditugu horrelako lanak eta gustatuko litzaiguke beste ospitale eta zentroetatik ere jasotzea.\nFarmazialarien txokora insomnioaren tratamendu fitoterapeutikoaren berrikuspen labur bat ekarri dugu eta azkeneko sei hilabeteetan INFAC buletin ezagunetan medikamentu berrien fitxetan eta ibotika txostenetan argitaratutakoaren laburpen bat ere bai.\n«Dosi txikitan» atalean argitaratu dugun lehen lanean osasun-terminoen euskaratze automatikoa egingo lukeen EuSnomed sistema aipatzen da. SNOMED sistema herrialde askotan erabiltzen da estandar gisa osasun-txostenak idazteko eta aztertzeko, eta orain euskarazko bertsioa landu ondoren balioztatzea falta da. Itzulpen automatikoan aurrerapausoak espero ditugu txosten elebidunak lortzeko bidean. Bigarren lanean, berriz, Nola probatzen diren tratamenduak liburuari buruzko argibideak eman dizkigute.\nBukatzeko ezin aipatu gabe utzi jasotako artikuluen ebaluazio-lanak egin dituzten profesionalak, eskerrak luzatzen dizkiegu aldizkariaren batzorde editorialaren izenean. Azkenik datozen aleetarako zuen artikuluak jasotzen segi nahi genuke, azken finean zuen lanei esker lortu dezakegu OSAGAIZ aldizkaria bizirik eta indartsu mantentzea.


txintxarri.eus: Karmengo jaiak, Oria auzoaren ikur\nKarmengo jaiak, Oria auzoaren ikur\nJai giroak hartu du Oriako auzoa igandean zehar. Karmen eguna izan da gaur, eta egitarau zabala prestatuz egin diote harrera herritarrek.\nTxintxarri 2017/07/16 20:23\nGogotik ospatu dute Oriako auzotarren Karmen eguna. Eguraldi bikaina lagun, ekintzaz beteriko egitarauaz gozatu dute, goizetik hasi eta iluntzera arte. Ez dago zalantzarik: Karmengo jaiak dira Oria auzoaren ikur.\nIkur eta sinboloez hitz egiten hasita, gaurtik aurrera beste bat ikusi ahalko dute herritarrek Brunet-eneako parke alboan. Miguel Angel Oribe herritarrak eskultura bat egin du. Corten altzairua erabili du horretarako. Hainbat hamarkadaz gure herriko ikur izandako fabrikaren izena darama, gainera: Brunet. Inaugurazio ekitaldian hitz egin du Jesus Zaballos alkateak: "Gure nahia da Bruneten aztarna, fabrikarena, hango langileena, Sorgin Dantzarena, ezabaezin gera dadila eskultura honekin, eta Oriaren eta gure herriaren sinboloetako bat izan dadila". La Esperanza auzo elkartearen izenean, berriz, Sebastian Kerejeta aritu da. Eskerrak eman dizkio Udalari elkartearen eskaerari men egiteagatik, eta baita Miguel Angel Oribe eskultureari ere, egindako lan bikainagatik.\nEskulturatik metro eskas batzuetara dago Karmengo Amaren kapera. Bertara joan dira auzotarrak eguerdi partean, meza nagusia entzutera. Juan Luis Murua apaizak gidatu du. Pilar Catalina eta Amaia Lizarraga sopranoek eta Amaia Dorronsoro organu jotzaileak girotu dute ekitaldia. Era berean, Solano taldeko bi neska gazteek agurra dantzatu dute. Bukatzean, zain zeukaten hamaiketakoa herritarrek, kapera alboko plazatxoan. Hainbat gerturatu dira bazkaldu aurreko mokadutxoa jatera.\nSorgin Dantza, auzoan barrena\nIkur eta sinboloekin jarraitu, ezin Sorgin Dantza ahaztu. Karmengo Amaren kaperan elkartu dira dantzariak, eta pixkanaka-pixkanaka Brunet-eneako parke aldera abiatu dira. Han zain zeuzkaten hainbat ikusle. Gogotik txalotu dute dantzari guztien ahalegina, eta animatu dira kalejira dantzatzera ere. Ondoren, Brunet inauguratu berrira joan eta talde argazkia atera dute. Eskultura bezala, historiarako geratuko da argazkia ere.\nBien bitartean, ur jolasetan arituz eta puzgarrietan jauzi eginez egin diote aurre beroari gaztetxoek. Brunet-enea bertan aritu dira arratsaldean zehar, geratu gabe.\nEta, jaiak ezin hobeto bukatzeko, auzotarrek gorputza astindu dute Ibai Berriak taldearen doinu dantzagarriek lagunduta.\nKarmengo jaien argazki galeria


Irekia Eusko Jaurlaritza - Gobierno Vasco :: COVID-19ko 412 kasu berri zenbatu dira Euskadin azken orduotan\nCOVID-19ko 412 kasu berri zenbatu dira…\n<iframe src="https://www.irekia.euskadi.eus/eu/embed/videos?video_path=2020%2F04%2F11%2Fnews_61306%2Fhtml5%2Fdatos_coronavirus.mp4" width="320" height="210" allowfullscreen></iframe>\nCOVID-19ko 412 kasu berri zenbatu dira Euskadin azken orduotan Iturria: Irekia\n2020.04.11_RP_Murga_Beltr_n_de_Heredia_043.jpg Iturria: Irekia\n2020.04.11_RP_Murga_Beltr_n_de_Heredia_032.jpg Iturria: Irekia\n2020.04.11_RP_Murga_Beltr_n_de_Heredia_098.jpg Iturria: Irekia\nUne honetan 1.381 pertsona daude ingresatuta, joan de martxoaren 30ean baino 500 gutxiago\nGuztira, 10.515 pertsona konfirmatu dira Euskadin koronabirusarekin, 765 hildako eta 5.092 berreskuratu edo alta emanda\nCOVID19 positibo berrien kopurua 412 da eta guztira, Euskadin egiaztatutako kutsatutako pertsonak 10.515 dira. Atzo 1.498 test egin ziren, eta haietatik % 76 negatibo eman zuten. Guztira, 28.928 proba egin dira.\nTamalez, pandemiak beste 36 hildako eragin ditu, eta, ondorioz, 765 pertsona hil dira Euskadin.\nOsoki berreskuratutako edo alta emandako pertsonak 5.092 dira. Atzo bakarrik, 136 alta eman zituzten. Ospitaleratutako pertsonen kopuruak behera egiten jarraitzen du: gaur egun 1.381 lagunek jarraitzen dute ospitaleratuta, joan den martxoaren 30ean baino 500 gutxiago.\nLurraldeka, hauek dira datuak:\nARABAN990 kutsatu daude, eta horietatik 219 ospitaleratuta daude.\nBIZKAIAN, 5.651 pertsona kutsatu dira, eta horietatik 893 ospitaleratuta daude.\nGIPUZKOAN baino gehiago, 1.874 positibo eman dituzte, horietatik 269, ospitaleratuta.\nApirilaren 11ko eguneratzea\nNekane Murga Osasun sailburuak eskertu egin du Lehen Mailako Arretako profesionalak (administrariak, erizainak, emaginak, pediatrak eta medikuak) egiten ari diren “funtsezko lana” koronabirusari aurre egiteko. Haien talde-lana nabarmendu du, herritarrei konfiantza eta segurtasuna eskaintzen ari dena.\nEgiten duten lana erakusten duten datu batzuk eskaini ditu. Atzo, apirilak 10, adibidez:\nFamilia-medikuntzako zuzeneko 366 kontsulta egin ziren COVID pazienteekin. Horietatik 33 euren etxeetan.\n714 telefono-hitzordu egin ziren. Hitzordu horiek jarraipen arruntekoak izan daitezke (% 80) sintomatologia arina duten pazienteen egoera ezagutzeko, edo jarraipen intentsiborako deiak izan daitezke (%20), moderatua duten pazienteei zuzenduta.\nGogoratu behar da Lehen Mailako Arretako zentroak irekita daudela Aste Santuan, eta asteburu honetan arnas patologietarako erreferentziazko zentroak indartu egin direla.\nInformazio gehiago datu-buletinean:\nintervenciones_murga_beltra... behera kargatu (50 MB)\nmurga_datuak_eu.mp3 behera kargatu (700 KB)\nmurga_datuak_eu.mp4 50 MB


Egubakoitzak Kartzelan, hirugarrenez Bergaran — Gaztezulo\nEgubakoitzak Kartzelan, hirugarrenez Bergaran\nEgubakoitzak Kartzelan, hirugarrenez Bergaran https://www.gaztezulo.eus/albisteak/egubakoitzak-kartzelan-hirugarrenez-bergaran https://www.gaztezulo.eus/albisteak/egubakoitzak-kartzelan-hirugarrenez-bergaran/@@download/image/20124255068egubakoitzak-kartzelan-iii.jpg\nMaiatzeko ostiral gauak girotuko dituen kontzertu egitaraua osatu du Bergarako gaztetxeak. Egubakoitzak ekimenaren hirugarren edizio honek ere kandelak, kafea, txokolatea, tonika eta lanparak eramango ditu kartzela zaharreko kanpo eszenatokira.\nBergarako gaztetetxeko patioa, kartzela zaharreko patioa, leku magiko bihurtu dute Egubakoitzak Kartzelan egitasmoaren aurreko bi edizioek. Eta esperientzia errepikatu nahi dute.\nOraingoan, Anari, Joseba Irazoki, Borja Estankona, Markos Untzeta eta Jon Gurrutxaga bezalako egileak ekarriko dituzte maiatzeko ostiral gauak musika lasaiez kutsatzera. Kandelak, kafea, txokolatea, tonika eta lanparak ez dira faltako.\nKontzertuak 22:00etan hasiko dira, eta sarrerak hiru eurotan izango dira salgai. Bestalde, jakinarazi dutenez, Bergarako Txapa irrati libreak emanaldi guztiak zuzenean igorriko ditu 97,2 FMan eta www.txapairratia.org atarian.\nMaiatzak 4: Anari eta Joseba Irazoki\nAnari belaunaldi eta mugimendu guzti baten isla da. Aurkezpenik behar ez duen bakarlaria, kultuzko arrakasta. Azkoitiarraren musikak aingurak altxa eta barruak dantzatzen dizkizu, irla bilakatzen zaitu. Amua ez da txikia. Kartzela zaharreko aspaldiko laguna den Anari bakarlari formatuan arituko da kontzertu berezi bezain interesgarri honetan.\nJoseba Irazoki hamaika aurpegidun musikaria da. Zaila da berako bardoaren ibilbidea laburtzen: Onddo, Do, Atom Rhumba, On Benito, Rafa Rueda eta hamaika kolaborazio mota guztietako proiektuetan. Gutxi dira kantutegi tradizionala modu esperimental eta berritzailean jorratzen ausartu eta bizirik irteten direnak, konbikzioz eta zorotasun koherentez idatzitako bidaia da Irazokirena, bakarrik zein taldean, beti du zerbait oparitzeko prest.\nMaiatzak 11: Borja Estankona eta Bertso-tavern\nBorja Estankona musikari gazteak gertutik eta sentimenduz abesten du. Adinez gaztea izan arren, esperientziadun artista da Estankona. Gutxiago gehiago dela erakusten duten horietako bat, Egubakoitzak kartzelan-eko gauerako ondo lagunduta etorriko den arren.\nBertso-tavern proiektuan, izenak aurreratzen digun bezala, bertsoak dira erdigune. Bertsoen oinarritik ordea, musika eta erritmo biziko hitz jario musikatua sortzen da, bertsolaritzaren irekidura beste behin ikusgarri utziz. Tabernatik haitzulora zortziko txikian. Manex Agirre, Ander Solozabal eta Julen Zulaika dira proiektu honen atzean dauden artistetako batzuk.\nMaiatzak 18: Jon Gurrutxaga eta Giranice\nJon Gurrutxagak odolean daramatza blues eta rock erritmoak. Txikitatik bizi izan du musika. Entzule bezala, lehenik, eta kantari eta bateria-jotzaile moduan, ondoren. Musikazaletasu-nak irratira eraman zuen eta irratiari dion maitasunak, kazetaritzara. Arima Beltzarenak egin zuen eta Jon &Sugramas taldearekin aritu ondoren, bakarlari moduan etorriko da kartzela zaharrera.\nGiranice proiektuan eremu oso ezberdinetan ibilitako musikariak bildu dira. Kanta berean erritmo eta matiz aldaketa bortitz zein leunak uztartzen dituzte melodia batek gidaturik. Mezu baten ordez, egoera bat transmititzeko helburuarekin egiten dute iturri oso desberdinetatik edaten duen musika instrumentalista. Honetarako, rockean oinarritzen diren gitarren gainetik bibolin batek gidatzen du kantaren ildoa. Beraiengan ohikoa izan ez arren, erronka onartu eta formatu akustikoan ariko dira edizio honetako bitxikerietako bat izanik.\nEkainak 1: Igor Arzuaga & Luis Vil (Mara-mara) eta Markos Untzeta\nMara-mara proiektuaren bi erpin nabariak Igor Arzuaga (Aurrez mara bezala aritu zena egubakoitzak kartzelan-eko azken edizioan) eta Luis Vil zinemagile eta musikari ospetsua dira. Biei artista zerrenda nabarmen bat gehitzen zaie proiektu berri honi gorputza emanez.\nMarkos Untzeta herrialde anglofonoetan hezitako musikaria da. Ingalaterran igo zen lehen aldiz taula gainera. Londres eta inguruko hirietan ibili ez ezik, Bahametara ere iritsi zen bere gitarrarekin. Euskal Herrira bueltatzean berriro euskaraz idazten hasi zen.Bere musikak garbi erakusten du zein den bere bidea: pop-rock estiloa, blues-folk ukituekin. Eta zeintzuek izan duten eragina berarengan: Bob Dylan, Neil Young, Bruce Springsteen, Van Morrison...


Gure Herriko taberna - - Aiaraldea.eus\nGure Aukera elkartea\nGure Herriko taberna\nGure Aukera elkartea 2020-06-11 13:26\nLaudioko Herriko Tabernaz dudan lehen oroitzapena, institutu garaietan egiten genituen “pirekin” lotzen dut, bertako pintxo goxoak mosto batekin hartzera nindoanean. Urte batzuk beranduago, barraren bestaldera pasatzeko aukera izan nuen, beste ikasle, pirolero, langile, jubilatu, familia eta abarrek pribilegio honetaz goza zezaten.\nUrte gogorrak izan ziren alderdi politikoari dagokionez, baina aldi berean, komunitatea oso indartsu zegoen urteak izan ziren; izan ere, horixe zen guretzako Herriko Taberna, familia handi baten bizilekua.\nHasieran fabriketako langileei, elkarteei, bolondres anonimoei...esker eta hauen txanda zoragarriei esker, proiektua aurrera atera zen. Ondoren Herrikoaren berritzea etorri zen, zerbitzua profesionalizatzeko asmoarekin, nahiz eta bertan geundenok profesional planta eskasa izan.\nGuztion pazientzia eta ekarpenarekin Herriko taberna bizi eta proiektuz beteriko horri itxura aldaketa bat ematea lortu genuen arren, ez genituen uneoro irribarre eta momentu goxoak bizi izan. Euskal Herria Askaturen astelehenetako kontzentrazioetan esaterako momentu latzak bizi genituen, zeintzuetan Herriko Tabernatik irteten ginen jakinda gutakoren bat atxilotua edo zauritua izango zela.\nGure lagun bahitu maiteen argazkiak eskegita zeuden zutabea asterik aste handitzen zihoala ikustea gogorra egiten zen, batez ere ez genekielako ea handik gutxira, beste leku bat egin beharko zitzaion aurpegi berri bati. Beldurra, ezinegona, ziurgabetasuna...aurre egin ahal izan genituen sentimenduak izan ziren; besteak beste, elkartzeko, hitz egiteko, gure beldurrak eta abenturak kontatzeko, negar eta barre egiteko... leku bat izan genuelako.